Irekia Eusko Jaurlaritza - Gobierno Vasco :: Dekretua, Euskadiko elikagaien artisau-ekoizpenari buruzko Dekretua aldatzen duena (2014-03-25(e)ko Kontseiluan hartutako erabakiaren laburpena)\nDekretua, Euskadiko elikagaien artisau…\nEusko Jaurlaritzak Euskadiko artisautzako eta bertako produktuarekiko duen konpromisoa berretsi du.\nEAEko artisau ekoizleen babesa, Eusko Jaurlaritzako Ekonomiaren Garapen eta Lehiakortasuneko Sailaren lehentasuna da\nEuskadiko elikagaien artisautzako ekoizpenari buruzko dekretuan hainbat aldaketa egin dira Europar Erkidegoko araudira egokitzeko asmoarekin\nEusko Jaurlaritzak Euskadiko Elikagaien Artisautzako Ekoizpenari buruzko 2012ko uztailaren 31ko Dekretuan aldaketa bat egitea onartu du (148 zenbakiko EHAA), Europar Erkidegoan merkantzien zirkulazio askeari lotuta Batasunaren Itunaren 34. artikuluan jasotako dagoen eta derrigor betetzekoa den araudira egokitzeko asmoarekin.\nEusko Jaurlaritzak legegintzaldi honetarako izan duen asmoetako bat Nekazaritza eta Elikagai Politikari buruzko legeak agindutakoa betetzea izan da -artisautzako ekoizpenerako Europar Erkidegoan araudirik ez zegoela ikusita- eta Batasunaren Itunarekin bateragarria den arau bat lantzea ere bai, nekazariek eta abeltzainek errazago izan dezaten beraien ustiategietako produktuei antzeko beste produktu batzuek ez duen balio erantsia ematen dioten ezaugarri eta bereizgarriak ezagutzera ematea. Horrela, Autonomia Erkidegoko exekutiboak, dekretu baten bitartez, tresna eraginkor bat jarri du ekoizleen esku, beraien produktuak hobeto merkaturatu ahal ditzaten eta kontsumitzaileek artisautzako produktu horien jatorria eta egiteko modua hobeto ezagutu dezaten, nahasteko duten benetako arriskua gutxituta.\nHorrela, dekretuan ezartzen denez, Euskal Artisau elikagaigintza-Artesanía Alimentaria Vasca kalitatearen bereizgarria eta "Baserriko Artisau Produktuak-Productos Artesanos de Caserío" aipamena operadore guztiek erabili ahal izango dituzte, beti ere Dekretuan eta elikagai bakoitzerako prestatzen diren Arau Teknikoen ezarritakoa betetzen badute eta Artisautzako Ekoizleen Erregistroan inskribatuta badaude. Azpimarratzekoa da dekretu honek bertako artisau ekoizleei ematen dien aukera; izan ere lehengaien %100 ustiategikoa izan behar da eta produktuaren eraldaketa ustiategian bertan egin.\nEuskal exekutiboak konpromiso sendoa hartu du Euskadiko ustiategi txikiak eta nekazariak defendatzen jarraitzeko, azpisektore bakoitzean Dekretuaren gainean egingo den garapenean, artisautzako eta bertako produktuaren merkaturatzen laguntzeko helburuarekin.


09/11/2016 07:14 0 commentaires\nKortxoenea gogoan, eraisketatik urtebetera\nKortxoenearen eraisketatik urtebete igaro da eta efemeridea gogoratzeko eta gertatutakoa salatzeko hainbat ekimen egin dituzte gaztetxeko kideek Donostian zehar. Bideoan haietako bat.\nEra berean, ‘Kortxoenea, irautea sortzea delako’ dokumentala egin berri dute. Ikusentzunezkoak Donostiako gaztetxearen garapenaren historia dakar, bai eraikinaren jatorriarena eta baita gerora bertako gazteek eman dioten erabilpenarena ere.\n26/04/2016 09:18 0 commentaires\nTolosaldeko gaztetxe eta asanbladak, bat\nTolosaldeko gaztetxe eta asanbladen topaketa egin berri dute Alegian eta 28 Kanalaren eta Topatu gazte atariaren bidez eduki dugu haren berri.\nEskualdeko asanbladen arteko harreman sareak sortzeko eta garatzeko asmoz antolatu dute topaketa. Baliabideak eta informazioa elkarbanatu eta proiektuak komunean jartzeko talde bat sortuko dutela iragarri dute Tolosaldeako euskarazko komunikabidea den 28kanalak ekoiztutako bideoan.\n24/02/2016 08:47 0 commentaires\nMartxan eta osasuntsu Baionako Zizpa gaztetxea\nHilabete bete du Baionako Zizpa Gaztetxeak eta hura ospatzeko, gaztetxeko lehen gaualdiaren bideoa ekoiztu eta zabaldu dute.\n2008an sortu zen Baionako Gazte Asanblada eta ordutik, gaztetxe bat lortzeko ahaleginean aritu da. Pasa den urtarrilaren 23an, baina, Herriko Etxearekin akordio bat lortuta, Lesseps kaian aurkitzen den zentroak ateak ireki eta gune autogestionatua bilakatu dute.\nBaionako Zizpa gaztetxea ekimen anitzen elkargunea izan nahi du eta horretarako bertan beren aktibitateak...\n23/10/2014 13:23 0 commentaires\nZarauzko Putzuzuloren 9. urteurrena...\nIa hamarkadara gerturatzen ari da Zarauzko Putzuzulo gaztetxea eta 9. urtemuga honetarako ere ospakizun berezia antolatu dute. Deialdia ere, beraren neurrikoa.


Alentejo - Wikipedia, entziklopedia askea.\nLisboako metropoli eremua, Algarve (NUTS 2) (en) eta Erdialdeko eskualdea\nAlentejo Portugalgo zazpi NUTS 2 eskualdeetako bat da. 58 kontzeju, 5 barruti eta 5 azpieskualde barne hartzen ditu. Izenak berak dioenez, Tajo ibaiaren bestaldean (hegoaldean) daude eskualdeko lur gehienak (além + Tejo = Tajo ibaiaz haraindi).\n3 Gizateriaren Ondareak\nSetúbal (hegoko erdialdea)\nSantarem (hegoko erdialdea)\nSerra de São Mamede Parke Naturala\nAlentejo hego-mendebaldeko eta San Bizente kostaldeko Parke Naturala\nGuadianaren haraneko Parke Naturala\nÉvorako erdigune historikoa\nElvasko muga garnizoi-hiria eta gotorlekuak\nSan Frantzisko eliza (Évora).\nAmoreirako akueduktoa (Elvas).\nAiretako Andre Mariaren santutegia (Viana do Alentejo).\nZambujeiroko trikuharri handia (Évora).\nAlmendrondoetako harrespila (Évora).\nGrândola, Vila Morena abestiaren monumentua (Grândola).\nSan Bizente kostaldea.\nAlentejoko paisaia tipikoa.\nGuadianaren haraneko Parke Naturala.\n(Portugesez) Fundação Alentejo Terra Mãe[Betiko hautsitako esteka]\nOrriaren azken aldaketa: 4 uztaila 2021, 15:40.


Jorge Yeregi, Maria Ruiz eta Pello Iglesias: «Ogibide zaharrekin segitzen dutenen bila lurralde guztian barna gabiltza» - Guaixe.eus\nJorge Yeregi, Maria Ruiz eta Pello Iglesias: «Ogibide zaharrekin segitzen dutenen bila lurralde guztian barna gabiltza»\nAlfredo Alvaro Igoa 2017-05-05 12:36 Kultura Altsasu\nAltsasuko artisau azokako antolatzaileak. Berreskuratzearen 25. urteurrena.\n1. Zer da zuendako artisautza?\nGuretako definitzen erraza da. Baina gaur egun zailagoa da. Guretako artisautza garai batean herrietako bizi arruntean lanak nola egiten ziren erakustea da. Gaur egun egitea ia ezinezkoa da zaharkituta edo oroitzapenean gelditu diren lanak direlako. Gu garai batean egiten ziren lanen erakustaldi bat antolatzeko lan egiten dugu. Hori da guretako artisautza. Orduan ia dena zen esku-lana.\n2. Eta zergatik artisau azoka?\n70. hamarkadan herrian egindako lanak pixkanaka galtzen joanen zirela ikusi genuen. Garai batean nola bizi edo nola lan egiten zen ikusteko zerbait egiteko premia sentitu genuen. Artisautza edo ogibide zaharrak.\n3. Noiz egin zen aurrena Altsasun?\n1974 aldera hasi zen. Ez dakit zenbat urtez egin zen. Festa euskaroak ziren orduan eta maiatza akaberan egiten ziren. Ez genuen halako azokarik ezagutzen. Errenteriakoak eta Getxokoak hona zer eta nola egiten genuen ikustera etorri ziren. Errenteriakoa egin zenean bertakoak autobusez joan ginen. Lurraldean dauden zaharrenetarikoak dira biak. Altsasukoa lehena ez bazen izan, aurrenetakoa.\n4. Zeinek antolatuta?\nJende pila zuen Gure Etxea kirol eta kultura klub mistoa hasi zen. Urtean barna jarduera ugari antolatzen zituen. Artisau azoka antolatzea asko kostatu zen: udalak ez zuen nahi eta oso aurrerakoiek ezta ere (gu amodio libreaz zuek honekin). Orduan dirutza zen 100.000 pezetako aurrekontua izan zuen. Horretarako 1.000 pezeta zituzten ehun altsasuar bilatu genituen.\n5. Zergatik utzi zitzaion antolatzeari?\nGure Etxea kluba desagertu zelako. Instituzioen presio handia zuen. Nafarroako Gobernuaren hainbat abisu jaso zituen presidenteak. Kezkagarria ere izan zen: hemen zerbait pasa behar da… Udalaren gaztigua iritsi zen. Bestetik, herritar talde baten aldetik ulermen gutxi. Inauteriekin gertatu bezala, kontatzeko hura berriro ez egiteko baldintza jartzen ziguten. Lan haiek pobreen gauza zirela… Batzuen eta besteen artean, azkenean…\n6. Zergatik bueltatu zen azoka 1992an?\nJuan Manuel Goikoetxea zen alkatea eta aurreko aldian ibilitakoekin hitz egin zuen. Berriro antolatu beharra zegoela ikusi genuen. Aurreneko aldian atera zirenak tentatzen hasi ginen. Ordurako batzuk hilak zeuden edo oso adinduak ziren. Baina egiteko aukera zegoela ikusi genuen. Zenbait urtez altsasuarrekin antolatu genuen azoka. Baina urtero berdinak egotea nahiko errepikakorra zela ikusi genuen. Eskualdeko esku-langileetara zabaldu genuen. Jendea bilatzen hasi ginen. Baina arazo bera: heriotza eta adina. Eremua zabaltzen joan ginen. Hala segitzen dugu.\nHerrian maiatzeko gurutzeko festa beti ospatu izan denez, egun horretara aldatzea egoki ikusi genuen. Ferialekuan antolatzen hasi ginen. Baina zeuden jardueretarako handiegia zen eta plazara lekualdatu genuen. Aurreneko aldian bezala.\n7. Azokaren bi aldietan parte hartu duen artisaurik badago, beraz?\nBai. Gutxienez, aurrenekotan aritu ziren hiru badaude. Juanita Mazkiaranek taloa egiten segitzen du. Besteek jarduna utzi dute.\n8. Noiz hasten zarete azoka prestatzen?\nOgibide zaharrekin segitzen dutenen bila lurralde guztian barna gabiltza, beste azoketan. Hori islatu nahi dugu azokan. Urtean zehar hitz egiten dugu. Hilabete eta erdi lehenago ekiten diogu. Jende asko gelditzen da kanpoan. Baina ez dugu errepikakorrak izan nahi. Jendea ez nekatzeko aldaketa eskaini nahi dugu. Urtero zerbait berria bilatzen saiatzen gara. Baina oso zaila da, hortik barna dauden azokak egungo artisautzari eskainiak baitaude. Altsasuko azokan ari direnak lanean aritu behar dute, gainera. Aurten, estreinakoz, Vianako sokagilea heldu da. Aurretik Orkoiengoak egon dira, baina beste modu batera egiten ditu sokak.\n9. Zenbat pertsona aritzen zarete antolakuntzan?\n10. Igandean noiz hasten zarete lanean eta noiz bukatzen duzue?\n8:00etan hasten gara prestaketarekin. Bukatu… 19:00ak dira eta oraindik hortik gabiltza. Prestatu, jaso, utzitakoak bueltatu… lan ugari dago.\n11. Jardun batzuk desagertzen ari dira. Zer egin?\nGaur egun jendeak ez du halakorik egin nahi. Ez da errentagarria. Aritzen direnak, garai bateko ogibidea ez galtzeko ari dira.\n12. Azokaz aparte, argazki erakusketa eta hitzaldia ere antolatu dituzue. Zergatik?\n25. urteurrena denez, zerbait berezia egin behar zen. Erakusketan bi aldietako argazkiak daude (153, Fernando Sayasenak eta Mikel Nazabalenak) eta lanak orduan eta orain nola egiten ziren aldea ikus daiteke. Argazkiez aparte jendeari hasieratik gu lagundu gaituen baten azalpenak eman beharra sentitu genuen. Aranzadi zientzia elkarteko Fermin Leizaolak gaur, 20:00etan, hitzaldia emanen du Iortiako erakusketa gelan. Harekin herri guztia nahastu izan dugu. Dela artisauekin, dela artzainekin, dela lanabesekin… gurekin lan handia egin du.\n13. Azokan parte hartuko bazenute, zein ogibide aukeratuko zenuke?\nJ. Belar meta.\nP. Txerri hiltzea.\nM. Isatsak egiten.\nArtisau azokaren 25. urteurrena dakar Alde Zaharreko festak\n1 Lagun Arteak irabaziz eta Etxarrik galduz hasi dute urtea\n2 Iruñea eta Gasteiz AHT bidez Sakanan barna lotu nahi lukete\n3 Ornitologia ezagutzeko aukera\n4 Etxarriko urte berri kanta\n5 "Kalitatezko zerbitzu bat eman dezakegu orain”\n6 Iruñea eta Gasteiz arteko AHT ibilbide proiektua jendaurrean\n"Irakurle bai, banaiz; gozatu egiten dut irakurtzen"\nArgiñarizen irudigile ibilbideari errepasatzeko aukera\nIortia kultur guneko abonamenduak eskuragai daude\nEmakumeen Bilgunearen urteurren festa\nOlatz Zugasti, Iñigo Aritza ikastolako ikasleak lagun dituela\nIlustratzaile eta idazle txikiak album-egile\nXarma duten kanten txanda\nZoilo: “Saudi Arabian pelikulak liburu bat bezalakoak direla uste dute, ez dute zinema kulturarik”\nGorrotxategi bere irakurleekin


Monismo - Wikipedia, entziklopedia askea.\nMonismo errealitatea bakarra edo hastapen bakar batean oinarriturikoa dela dioen filosofia teoria da. Teoria horren arabera errealitate partikular deritzanak ez dira ilusioak edota sustantzia edo oinarrizko energia horren aldaketak baizik. Antzina izatearen teoria eleatikoa hartzen zen monistatzat, eta garai modernoan, berriz, Spinozaren teoria.\nAntzinako filosofo hinduentzat, sentimenek eta kausalitate-harremanek behatzen dutena ilusio bat da; errealitate bakarra dago: Brahman. Beraz, Brahman izango da unibertsoaren gainerakoa azaltzen duen lehen kausa. Gaur egungo filosofo monista materialistentzat, Leherketa Handian sortutako materiak unibertsoa sortu zuen, eta materia horrek bakarrik azaltzen du errealitatea.\nFilosofo monistak dira Tales de Mileto, Parménides, Anaximandro, Anaxímenes, Spinoza, Berkeley, Hume eta Marx.\nMonismo neutrala teoria filosofiko bat da, eta oinarrizko substantzia ez dela ez fisikoa ez mentala predikatzen du, baizik eta materia neutrora murriztu daitekeela, zeinaren izaera ez bailitzateke ez fisikoa ez mentala. Monismo neutroa XVII. mendean sartu zuen Spinoza filosofo judu nederlandarrak. Gaur egun teoria honen bertsio bat Donald Davidson filosofo estatubatuarrak garatu du.\nMaterialismo tradizionalak, monismoaren barietate batek, substantzia primarioa materiala eta fisikoa dela uste du.\nIdealismoa monismo filosofikoaren forma bat da, unibertsoaren oinarrizko printzipioa espirituala dela defendatzen duena.\nDemokrito eta Epikuro izan ziren teoria monista materialisten aitzindariak, Kristo aurretik. Geroago, Boyl, Gassendik eta La Mettriek jarraitu zuten. Pentsatzaile hauen iritziz, prozesu mentalak jatorri materiala dute, eta jatorri hori garuna da.\n1 Monismo motak\n1.1 Monismo materialista\n1.2 Monismo espiritualista\n1.3 Monismo intermedioa\n2 Terminoaren eboluzioa\nDemokritok (zeinaren unibertsoaren printzipio eratzailea edo arjea atomoa baitzen) errealitate oro atomoen elkarketaren emaitza den konposatu material bat dela zioen, eta azaltzen zuen badena eta ez dena, solidoa eta hutsa, berdin existitzen direla eta bata bestearen arabera. Gizakia materia hutsa da, eta, beraz, ez dago arimaren hilezkortasunik. Demokritoren materialismoa indartu egin zen XVII., XIX. eta XX. mendeetan zehar, Gizon Makina idatzi zuen D, Holbach, Diderot eta La Mettrie bezalako filosofoen bitartez. Bere ustez, arima gorputzaren zati material bat da, garunarekin identifikatua. Horrela, oso makina konplexuak gara, eta ez dute kanpoko norabiderik (arima) behar beren funtzioak betetzeko. La Mettrieren materialismo mekanizista Marxen materialismo dialektikoak ordezkatu zuen XIX. mendean. Monismo materialistaren barruan, hainbat jarrera bereizten dira, hala nola konduktismoa eta erredukzionismo fisikalista.\nAurrekoaren aurka, existitzen den guztia pertzepzioa dela dio. Berkeleyren hitzetan, «Hautemana izatea da», hau da, errealitatea hautematean edo hautemana izatean datza. Beraz, ez du zentzurik gorputzaren edo materiaren independentzia baieztatzeak, dena pertzepzioa baita.\nAdibide partikular gisa monismo idealista hegeliarra har daiteke, zeinak, izatearen historikotasunetik abiatuta, errealitate objektiboaren izatea ez-izatea dela dioen: modu idealean bakarrik existitzen da (ideian bakarrik existitzen delako zentzuan) eta hori errealitatea da. Aldi berean, izatearen eta ez-izatearen arteko tentsio iraunkorrak (kasu honetan idealaren eta errealaren artekoa) giza espirituaren garapen dialektikoari bide ematen dio (kontzeptuaren zentzu alemanean).\nDialektika idealistaren azterketaren aplikazio zehatz bat hizkuntzaren garapen historikoa da, hizkuntzaren eta hizketaren unitate gisa. Hemen hizkuntza ideala eta orokorra dela ikusten da, hizketa, bere praktika, guztiz partikularra den bitartean; are gehiago: mintzamena bere idealtasunaren gauzatze zehatzen multzo bat da. Hala ere, hizkuntzaren eta hizketaren arteko tentsioak, izatearen eta ez-izatearen adibide gisa, hizkuntzaren garapen historikoa eta hizkuntzaren idealitatearen nahiz hizketaren praktikaren eraldaketa dakar. Eredu horri jarraiki, latina hizkuntza erromantze bakoitzera nola aldatu zen uler dezakegu.\nSpinozak (1632-1677) soluzio neutral bat proposatzen du. Spinozak ez du onartzen bi substantzien (materiala eta espirituala) dualismo kartesiarra. Harentzat, Jainkoa den substantzia bakar batez osatuta gaude, zeinaren bi atributu baino ez baititugu ezagutzen: hedadura eta pentsamendua. Errealitate beraren bi ezaugarri dira, eta, beraz, bitarteko monismoak uste du substantzia bakar bat dagoela, zeinetatik bi atributu baino ez ditugun ezagutzen. Orduan, gorputza eta adimena gauza beraren bi alderdi dira eta, horregatik, ez da beharrezkoa haien elkarrekintzaren arazoa planteatzea.\nMax Kistlerrek dioen bezala, adimenaren existentzia frogatzea erronka bat da monismoarentzat. Dualismorik indartsuena cartesiarra izan da, nahikoa salbatu ez dena, eta elkarrengandik independenteak diren substantziak postulatzera eraman duena, dela adimenik gabeko gorputzak (res extensa), dela gorputzik gabeko buruak (res cogitans).\nMuturreko monismo-formek konduktismo logikoa eta identitate psikofisikoaren teoria ekarri dituzte, biak baztertuak. Lehenengoa, portaeraren goiko formak (adibidez, hizkuntza) portaera batera murriztekoak ez direla planteatuz. Bigarrena, esperientziaren eta kontzientziaren izaera kualitatiboa aintzat hartzen ez duela argudiatuz, gaur egun oso antzekoak diren terminoak.\nOraingo eztabaidan, substantzia pentsatzailea ez ezik, propietate mentalak ere probatu dira.\nMuturreko beste monismo mota bat, eliminatibismoa, propietate mentalik ez dagoela frogatzen saiatzen da. Donald Davidsonen monismo anomaloaren arabera, egoera mental bakoitza egoera fisiko baten berdina da. Epifenomenismoak propietate mentalak azpiko propietateen gaindikotzat ditu.\nAzkenik, Kistlerren ustez, boladan gehien dagoen posizioa funtzionalismoa da: propietate mentalen eta fisikoen arteko dualismoaren zortea.\nAzken aldaketa 1 maiatza 2022(e)an, 21:23(e)tan\nOrriaren azken aldaketa: 1 maiatza 2022, 21:23.


Marte eta Espiga, elkarrekin omen — Eibar.ORG | Eibarko peoria\nHemen zaude: Hasiera / Blogak / Amatiño / Marte eta Espiga, elkarrekin omen\nMarte eta Espiga, elkarrekin omen\nAmatiño 2014/04/08 23:05\nEguzkiaren eta Marteren artean jarriko da gaur gauean Lurra eta haren errainuak oztopatuko. Eguzkia-printzak itzaliko direnez gero Marten, ohi baino dezente gorriago ikusiko dute planeta gorria… Ikusi ahal izango dutenek, jakina, gurean behintzat hodeiek euren diktadura ezarriko dute-eta. Hala ere, begiratzekotan, begiratu hego-ekialdera, nafar Erribera aldera. Ea, badaezpadan…\nHirurehun kilometro minutuko ez dira gero artaleak! Hauxe omen da Martek Lurrerantza dakarren abiada. Hurbildu beharraren beharrez jarraituko du hilaren 14 arte eta, ordutik aurrera, berriro ere hurruntzeari ekingo dio hurrengo urte osoan zehar.\nMarte ez da oraingoan bakarrik egongo. Aldamenean izango du Espiga, Virgo konstelazioko izarrik distiratsuena. Bata zein bestea prismatiko arruntez berezi ahal izango dira. Marte, biziago, iraunkorrago eta gorriago. Espiga, aldiz, zuri-urdina, moteltxoagoa eta dirdiratsua.\nMarte eta Espiga elkarren ondoan agertu arren begi bistan, ikaragarri urruti daude elkarrengandik. Marte 92 milioi kilometrora "besterik" ez dago eta Espiga, aldiz, 260 argi urtera. Hau da, 246 bilioi kilometrora, zehatz esanda, 246.036.880 milioi kilometrora. Beste modu batez esan, elkarrekin sumatu arren, Espiga dago Marte baino 246.036.788 milioi kilometro harantzago.\nBitartean, askoz ere esparru hurragoan, hilaren 15an ilbetea izango dugu eta, gauez, mendi-eskia egite aldera ateratzekotan gara. Horretara, Marte, Espiga eta Ilargia, hiruak elkarrekin... oskarbituko badu, jakina.\nMarte, gorrixka, eta Espiga, urdinkara


Amasa-Villabona: Tolosaldean gehien birziklatzen duen udalerri handia - Villabonako Udala\nZu hemen zaude: Albiste nabarmenak Albisteak Amasa-Villabona: Tolosaldean gehien birziklatzen duen udalerri handia\nAmasa-Villabona: Tolosaldean gehien birziklatzen duen udalerri handia\nPost 2018 Uztaila 03\nTolosa eta Andoaingo datuak nabarmenki hobetu ditugu\n2018ko lehenengo hiruhilekoari dagokion udal hondakin solidoen kudeaketaren balantzea igorri dio udaletxeari Tolosaldeako Mankomunitateak. Herriz herriko analisian, aurreko urteko zenbakiekin gertatu zenaren antzera, oso positiboak dira Amasa-Villabonari dagozkion datuak eta mankomunitateak 2020. urterako ezarritako %65eko gaikako bilketaren helburua soberan gainditzen du berriro ere.\nInformearen arabera, Amasa-Villabona, %78,63rekin, 5.000 biztanle baino gehiago dituzten eskualdeko herrien artean birziklapen portzentaia handiena duen udalerria da. Ibarraren aurretik lau puntura (%74.90), Tolosak baino ia 10 puntu gehiago (%69.13) eta Andoain baino askoz aurreratuago (%45.83) dagoena. Zizurkilekin (%64.09) alderatuz gero ere oso emaitza positiboa izaten jarraitzen du.\nTolosaldeako neurketa osoan, gure udalerria, eskualdeko bataz bestetik 15 puntura kokatzen da.\nUdaletxearen iritziz datu hauek, birziklapenaren ehunekoaren kontsolidazio argia (gure herria bezalako biztanle nukleoan beti erraza izan ez dena), 5 edukiontzien sistemarekin herriak duen sintonia maila altua, errefuxa eta organikoarentzat txipa duten tarjeten modeloaren baliagarritasuna eta birziklapena gehien sustatzen duen kudeaketa metodoa atez atekoa dela esaten duen argumentuaren faltsukeria erakusten dute.\nDatu hauen gaineko balorazio positiboa egin arren, Maite Izagirrek (EAJ-PNV) gidatzen duen gobernuak, ez du autokonplazentzian erori nahi eta horregatik, legealdi honetan martxan jarri zuen etengabeko hobekuntza prozesua garatzeko apustua egiten jarraituko du. Alkatearen ustez, “oraindik ere konpondu behar diren hutsuneak daude, argi dago biztanleriaren ehuneko txiki batek oraindik ere ez duela zerbitzuaren erabilera egokia egiten eta horregatik, sistema berriaren erabilpenaren inguruko ikerketa jarriko da martxan udazkenean, horrek, hutsuneak antzeman eta hobekuntzarako konponbideak eskainiko ditu”.


2019/11/28 Haur Hezkuntza Talde elkar eragileak\nAzaroak 19ko haur hezkuntzako talde elkar eragileak\nAste honetan ere gurasoez gain, Oinguren institutuko ikasleak, Zaldibiko eskolako ikasle ohiak eskolara etorri dira, talde elkar eragileetara.\n2019/06/04 Haur Hezkuntza urtebetetzeak\nGaur Haritzak 5 urte bete ditu!!\nAzkenen iritsi da ekainak 4a!\nMaiatza luzeee egin zaigu!! Lazkaoko irteeran agurtu ge\nGaur etorri da Iker eskolara eta madalenak nola egiten diren erakutsi digu, goxoxak atera zaizkigu,


Bi xantza izan ditut nire bizitzan; bat, 16 urte izatea 1968an; beste...\nAmaiur 2012 ikuskizuna. Pier Pol Berzaitz. Kantaria eta taula zuzendaria. «Bakoitzak bere iritzia badu, baina jakin dezagun zer iragan zen». Egilea(k) ETXEBARRIA, Joanes. Berria, Euskal Editorea SM 2012 (1)\n...giteko, eta gero, elkarretaratzen gara. Beti xantza badut, nahikunde handiko pertsona arduratsuekin ari bainaiz...\n... behar ditu aktoreak. Pertsonaia bakoitzari bere xantza eman behar zaio, bestenaz, parodian edo kritika hutsean gel...\n...> eta jendeen onartzeko. Aldi berean, baina, xantza bat ere bada desberdintasun horiek edukitzea gure auzoetan,...\n...>gure gorputzetan, gure muinetan. Hartu behar da xantza hori, ez da utzi behar pasatzen. Horregatik, on da gure art...\nAzkenaldiko boztarioari jarriak. Egilea(k) ETXEBERRI, Joanes. Argia, Komunikazio Biziagoa, S.A.L 2011 (1)\n...perantza,ez düt orai erranenhau dügünik xantza,bena ospakizünezegin günin(2) dantzaazkenean askatüzüelarik...\nAzkenaldiko liburuak. Egilea(k) ALTONAGA SUSTATXA, Kepa; EZKERRA, Estibalitz; GALARRAGA, Aritz; ITURBE, J.. Erlea, Publiescaparate S.L. 2012 (2)\n...arkeria, amoros, jaidura, jukutria, harat-honat, xantza, buru-has, elekatu, egonen dea bigarrenikk,,debaldetako,,ur...\n...en idazkera zainduan eta euskara jasoan murgiltzeko xantza izan dut. Izan ere, oraingo honetan Pariseko gortean kokatz...\n...arrera itzela da. Jendea kontent dago, irribarrez. Xantza handia da odolik gabeko gerla batean egotea. Horrek, alta, ...\nCaroline Phillips. Garapen Kontseiluko presidentea. «Komunikazioan sakondu behar dugu, egiten duguna azaldu». Egilea(k) ETXEBARRIA, Joanes. Berria, Euskal Editorea SM 2015 (1)\n...rraldeko proiektu bat eraikitzea dugu xede. Gure xantza da lurraldeko hautetsiekin lan egiten dugula, eta haiek %95...\nChallenge Kopa, Top14a prestatzeko entrenamendua. Egilea(k) ZABALETA, Eneritz. Berria, Euskal Editorea SM 2009 (1)\n... talde handi baten aurka bi aldiz jokatzeko xantza dugu. Top14a ongi baino hobeki prestatzeko balioko digu», a...\nDonapaleu (Nafarroa Beherea): Azken harresia. Egilea(k) MADINA, Itziar. Argia, Komunikazio Biziagoa, S.A.L 2013 (2)\n...man daiteke. Euskaraz galdegin daiteke han edo hor. Xantza apur batez, erantzuna ere hala izanen dugu.\n...>dituela: Pagola, Domintxine eta Lohitzüne-Oihergi. Xantza amiñi batez, Donapaleun paseatzean "zuka" eztiz eginiko ami...\n...>, komikizale, egile edo argitaratzaile baten aurkitzeko xantza kasik ehuneko ehuna da. Eta behin argitaletxeek antolatzen ...\n...o giltzak ditut eta nahi dudalarik jin naiteke�. Xantza bat: �Ez dute musikari guztiek horrelako leku ederretan jok...\n...étré etxean ezagutu zuen Enbata fenomeno politikoa: “ Xantza ukan dut bizitzan! Aita Frantziako polizia izanik ere, aber...\nErrutina maitea . Lan baldintza eskasak errugbi profesionalera ere iritsi dira. Egilea(k) ZABALETA, Eneritz. Berria, Euskal Editorea SM 2008 (1)\n...aski fite atzeman bazuten ere, Peiok ez zuen xantza hori izan. Urte osoa Agenekin egin zuen, talde berri bat at...\n...an eta ia zuzenean grabatu dute. «Kristoren xantza izan da».Ez dago Begiz Begiren errepertorioan estilo bat et...\nEtxetik joatearen ajeak. Egilea(k) ARBELBIDE, Nora; MUÑAGORRI, Lander. Berria, Euskal Editorea SM 2015 (1)\n... pisu berri bat dutela ere baloratzen du. Xantza ukan duela azpimarratu du, txostena bete eta hilabetera lor...\nFilipe Bidart: Iparraldeko borrokaren sinboloa bilakaturiko militantea. Egilea(k) ASURMENDI, Mikel. Argia, Komunikazio Biziagoa, S.A.L 2009 (1)\n...zi du: “Nik ez dut ulertzen eztabaida hori. Xantza baldin badago ateratzeko baliatu behar duzu”. Iparraldeko p...\nGAURKOA. Miarritzeko 'Dantzaren jauna' THIERRY MALANDAIN. Egilea(k) ARBELBIDE, Nora. Berria, Euskal Editorea SM 2008 (1)\n...z baliatzea, zentzu onean, zentroa bizitzeko xantza bat gehiago ematea da. Eta zentroak, berriz, daukan hedadur...\n...al dezakegu. Grabaketak-eta baditugu, eta dugun xantza handi bat da hori; lehenagoko kantariena, hori beti izango ...\nGudua itzali ahala, oihaneko legea ezarri diete Siriako jendeei. Egilea(k) ZUBIRIA KAMINO, Pello. Argia, Komunikazio Biziagoa, S.A.L 2018 (1)\n...s daitezke. Etxean zerbait faltan bota dutenek, xantza apur batekin, aukera daukate berenak izandako trasteak biga...\nIkastolak: Seaskako gurasoen zama. Egilea(k) UBEDA, Garbiñe. Argia, Komunikazio Biziagoa, S.A.L 2011 (1)\n“Guk sekulako xantza dugu”, nabarmentzen du Corinne Aprendisteguy Hendaiako Gure...\nJean-Jacques Lasserre: 'Pertsonak ardurak dituenean ez da dominatua sentitzen'. Egilea(k) ASURMENDI, Mikel. Argia, Komunikazio Biziagoa, S.A.L 2009 (1)\n...gutxiago ukanen lukete. Alderdi nagusiek aldiz xantza gehiago ukanen lukete. Departamenduko Kontseilu Nagusiak ba...\nJokoz kanpo baina. Egilea(k) SASTRE, Pablo. Berria, Euskal Editorea SM 2011 (1)\n...egez, baliteke, bada, finki saiatzera, eta xantza pixka batekin, geroko geroan, edo lehentxeago, biak ala bia...\nKantagintza: Berrituz doan tradizioa. Egilea(k) ASURMENDI, Mikel. Argia, Komunikazio Biziagoa, S.A.L 2012 (2)\n...toreak ziren. Frantses kantari izateko xantza eman zidaten, ostiral guztietan txanpaina klikatzen genuen ...\nDaniel Landart ezagutzeko xantza ukan zuten. Landartek bideratu zituen bera eta Mixel Ducau:...\nKantonamenduetako bozak: Immobilismoaren aurrean posibilistak nagusi. Egilea(k) ASURMENDI, Mikel. Argia, Komunikazio Biziagoa, S.A.L 2011 (1)\n...ie Berdeek ez dute ere hautetsiak lortzeko ia xantzarik, EH Bai eta EAJ-PNB hautagaitza abertzaleek barne.\nKristiane Etxaluz: 'Herraren gainean ez dugu herria eraikitzen ahal'. Egilea(k) ZUBIRIA KAMINO, Pello. Argia, Komunikazio Biziagoa, S.A.L 2009 (1)\n...n. Galdera fiskala zen hamabi urtekoa. Xantza aski ukan nuen. Infante eta Miralles abokatuek defenditu ni...\nLarrepetit. Hobitik berbak. Egilea(k) URRUTIKOETXEA VACAS, Urtzi. Berria, Euskal Editorea SM 2009 (1)\n...sarean. «Nik ez dut ulertzen eztabaida hori. Xantza baldin badago, ateratzeko baliatu behar duzu». Betiereko zi...\nLau idazle gerlan. Egilea(k) ARBELBIDE, Nora. Berria, Euskal Editorea SM 2015 (2)\n...k [Aljeriaren independentziaren aldeko soldaduak]. Nik xantza ukan dut. Lehen aldiz tiro bat entzuten delarik izutzen da....\n...>hil zuena: «Tiratzear nintzen. Baina nik xantza ukan dut. Gure batailoian urte bat barne 28 hil izan dira. ...\nAmaren Alabak-en sentitutako plazer, xantza eta libertate handiak anitz handiarazi gaitu. Euskal Herri ...\nMaskaradak: Krisiaren atetik sartu dira berrikuntzak. Egilea(k) BREA, Unai. Argia, Komunikazio Biziagoa, S.A.L 2012 (2)\n...bizi bat. Bestalde, maskaradarik ez izatea xantza izan da guretzat, bestela ez baitzen onartua izanen elkarte...\nMattin Larzabal: 'Ez dela desertuan bizi konbentzitu behar da euskalduna'. Egilea(k) COLINA, Sustrai. Argia, Komunikazio Biziagoa, S.A.L 2013 (1)\n...inela atera zen irrati libreen legea, eta xantza ukan genuen, erraten genuena konprenitu gabe ere konfiantza...\nMikel Epalza: 'Kultura hitza ematetik dator'. Egilea(k) COLINA, Sustrai. Argia, Komunikazio Biziagoa, S.A.L 2014 (1)\n... urte daramatzat Zokoako txoko honetan, eta izigarriko xantzatzat daukat euskaldun, giristino eta apez izatea. Ez nuke bat ke...\nMikela Utsain, erlezaina. Egilea(k) ELUSTONDO, Miel Anjel. Erlea, Publiescaparate S.L. 2015 (1)\n...>, zeren ez dugu elgarrekinhitz egiteko xantzarik, ez dugu elgar konprenitzen. Etortzen direnean, zaila da. Z...\nMixel Etxekopar. Txirularia eta kantaria. «Kantuak badu zerbait irrazionala; beste nonbait inprimatzen da buruan». Egilea(k) ARBELBIDE, Nora. Berria, Euskal Editorea SM 2017 (1)\n...it pastoral ofiziala ere horrela hazten dela. Nik xantza badut, bi munduak ezagutzen baititut barnetik. Baina hori b...\nMixel Etxekopar. «Urtez urte ohartu gara tradizioa mugimendua dela». Egilea(k) ETXEBARRIA, Joanes. Berria, Euskal Editorea SM 2012 (1)\n...rreferentzia handienetarik bat izan da Etxahun. Xantza ukan dut, zeren hiru-lau urtez ezagutu dut hurbiletik, elka...\nNiko Etxart: 'Enetako, euskara laborategi bat da'. Egilea(k) COLINA, Sustrai. Argia, Komunikazio Biziagoa, S.A.L 2010 (1)\n...uskaraz. Baina zorionez, onartua izateko xantza dut.\nOmenaldia laborantzaren modernizatzearen defendatzaileari. Egilea(k) ARBELBIDE, Nora. Berria, Euskal Editorea SM 2009 (1)\n...pozik, ohartu baita: �Euskal Herriak zer xantza izan duen horrelako jendeak izatea. Berak eta bere inguruan...\nPantxika Maitia. «Kuriosa naiz; horrek anitz lagundu nau ene bizian». Egilea(k) ETXEBARRIA, Joanes. Berria, Euskal Editorea SM 2011 (3)\n...naldudera. Nolakoa da euskal hedabideen panorama ? Xantza dugu irrati bat eta telebista bat ukatea Nafarroa Beherean;...\n...ik bizi zira?». Bide bat da. Baina xantza ikaragarria da, beti egin baititut lan biziki interesgarria...\n...o da. Ez dakit jendea ohartzen den ikaragarriko xantza dela ukatea euskaraz hurbileko eta mundu zabaleko berriak e...\nPentzea herrixka bihurturik . Egilea(k) LUJANBIO, Amaiur. Berria, Euskal Editorea SM 2008 (1)\n...ntent dirudi: «Eskolako beste haurrek, sedentarioek, xantza dudala diote, haiek astebete bakarrik igarotzen dutelako ka...\nPrekarietatearen aurpegiak: Erretretan naizenean, beltzean segi beharko dut lanean. Egilea(k) ZUBIRIA ETXEBERRIA, Itsaso. Argia, Komunikazio Biziagoa, S.A.L 2014 (1)\n...arte eta 10 urtez dantzatu dut Barkoxeko taldean. Xantza ukan dut euskal kultura beste gisaz senditzeko, ez beti mas...\n...learendako, bai eta jokolariei plazer emaiteko. Nik xantza ukan dut zeren ene herriari loturik gaiak beti atzeman bait...\n...>, nik gazte-gaztetatik sinetsi izan dut gure xantza bakarra zela berriro Eusko Gudarostea sortzea. Nik gudariak...\nSauveur Bacho: 'Senatari izan gabe ere, gure aldeko sostengua agerikoa da'. Egilea(k) ASURMENDI, Mikel. Argia, Komunikazio Biziagoa, S.A.L 2011 (2)\nSenatari izateko xantza ikusten duzu?\n... hertsia da, menturaz senda bat da, baina xantza badugu .\nTtinka, lehen haurtzaroan ere euskaraz. Egilea(k) IRIGARAI, Graxi. Aizu!, AEK (Euskaraz Koop.) 2018 (1)\n...rada hori emaitea. Ene semearen aitak ez du xantza hori ukan, eta pentsatzen dut euskaraz ez jakiteaz dolutzen...\nTtipi-ttapa, errugbi festa. Egilea(k) ZABALETA, Eneritz. Berria, Euskal Editorea SM 2013 (1)\n...afio horri erantzuteko, presiorik gabe jokatzeko xantza izanen du, sasoian lehen aldiz. «Joko polita egin nahi dugu...\nTuristek hemen bilatzen duten lehen gauza gure bizi kalitatea da. Egilea(k) ZELAIA, Egoitz. Aizu!, AEK (Euskaraz Koop.) 2015 (2)\n...eltzen da; ogitartekoak egin eta eguna han pasatu. Xantza dutenek surfa ikasten dute, Hendaiako hondartza lasaiak hor...\n...renakabaina,ahalalere,ebakantzetararjoatekoko xantzadutenak".Etortzen direnek hemen kontsumitzeko ohitura dute: ...\nZuzendariari. Milesker, Iñaki, eta adiorik ez; Iñaki Arregi, Uema eta gehiago; Iraletik Zelaa sailburuari. Egilea(k) ILLARREGI, Mikel; ORONOS, Mixel; ORMAZABAL, Mikel; INSAUSTI, Garbiñe. Berria, Euskal Editorea SM 2010 (1)\n...ko langile eta kideek Iñaki ezagutzeko parada eta xantza ukan zuten, lan harremanen bidez bereziki. Izan ere, 2002an...\n«Guk jokoaren presioa izanen dugu; Miarritzek, berriz, emaitzarena». ARETZ IGINIZ . Baionako jokalaria. Egilea(k) ZABALETA, Eneritz. Berria, Euskal Editorea SM 2008 (1)\nAurten xantza ona dugu aitzinean ongi ari garelako. Hori bereziki uztartz...\n«Jokalariek zelaian goza dezatela nahi dugu» RICHARD DOURTHE Baionako kirol zuzendaria. Egilea(k) ZABALETA, Eneritz. Berria, Euskal Editorea SM 2008 (3)\n...nartu behar dugu xantza gurekin dagoela. Baina, xantza ez da bakarrik etortzen, bilatzen asmatu behar da. Emaitza ...\n...>da gehiago kapitalizatu. Onartu behar dugu xantza gurekin dagoela. Baina, xantza ez da bakarrik etortzen, bil...\n...>behar da. Emaitza estuak izan ditugu, baina xantza gure alde izan dadin lortu dugu. Azken finean, hobe da emai...


Arabiar Liga - Wikipedia, entziklopedia askea.\nArabiar Estatuen Liga (izen ofiziala) edo Arabiar Liga (arabieraz: جامعة الدول العربية), Ekialde Hurbileko eta Magrebeko arabiar estatuak batzen dituen erakundea da. 1945eko martxoaren 22ean sortu zuten zazpi arabiar estatuk (Egipto, Irak, Transjordania, Libano, Saudi Arabia, Siria eta Yemen). Helburu nagusi hau du:\neskualde erakundea, political union (en) eta nazioarteko erakundea\nArab Monetary Fund (en) , Arab Air Carriers Organization (en) eta Arab League Educational, Cultural and Scientific Organization (en)\nAhmed Aboul Gheit (en)\n30°02′N 31°14′E / 30.04°N 31.23°E / 30.04; 31.23\n1945eko martxoaren 22a\n« Arabiar herrialde guztien ongizate orokorrarentzat bide izan, arabiar herrialde guztientzat izate hobeak ziurtatu, arabiar herrialde guztien etorkizuna bermatu eta arabiar herrialde guztien nahiak eta itxaropenak bete. »\nLigaren egoitza egonkorra Kairo hirian dago, Egipton. 1979tik 1989ra bitartean Tunisen izan zuen egoitza, Egipto erakundetik bota baitzuten. Aipatzekoa da organizazio honek ez duela lortu eskualdeen integrazio maila bereziki altua, eta erakundeak ez du mantentzen erlazio zuzenik bere barne diren estatuetako herritarrekin. Fundazioan idatzitako kartak deklaratzen duenez, Arabiar Ligak zeregin ekonomikoak, erlazio komertzialak, komunikazioa, kultura eta osasuna koordinatzen ditu.\n1 Historia eta fundazioa\n2 Egitura eta antolaketa\n4 Denboraldi baterako suspendituak izan diren kideak\n5 Arabiar Ligako idazkari nagusiak\nHistoria eta fundazioaAldatu\nArabiar Estatuen Liga, edo Arabiar Liga, 1943an Egiptok egindako deialdi baten ondorioz sortu zen. Egiptok proposatu zuen arabiar herrialde guztiak bilduko zituen erakunde bat sortzea, beren interesak aldezteko, izan ere, Kairo zen britainiarren eskuti Ekalde Hurbileko erabaki ekonomiko zein militarrak hartzen ziren tokia. Garai hartan egoera nahasia zen Ekialde Hurbilean eta gainerako eremu arabiarretan (Bigarren Mundu Gerra, kolonien askatasuna, sionismoa, etab.)\nMomentu hartan, estatu arabiar guztien egoera oso ezberdina zen, Irak eta Siriaren gobernuek herrialde arabiarren loturak indartu nahi zituzten bitartean, Libanon (biztanle kristau kopuru garrantzitsua) ez zegoen hain ondo ikusita mugimendu hori. Bestalde, Yemen, Saudi Arabia eta Egipton ordea, nahiz eta bizirik egon herrialde arabiarren elkartasun sentimendua, interes nazionalak lehenesten ziren.\nBaina hala eta guztiz ere, ez zegoen zalantzarik gerrak gogor bultzatu zuela arabiar nortasun eta elkartasun sentimendua. Hori dela eta, Arabiar Liga sortzeko lehen saiakera egin zuten, britainiarren laguntzarekin (hauen eremuan influentzia ziurtatzeko).\nLehenengo zirriborro hartan, Irakeko eta Erresuma Batuko lehen ministroek bost puntu zehaztu zituzten, eta hauen baitan hartuko ziren gainerako erabaki guztiak:\nJuduei autonomia txiki bat emango zaie Palestinan.\nIrak eta Siria Handiak osatzen dute Arabiar Liga\nSiria Handiaren sorkuntza, Palestina, Siria, Transjordania eta Libanok osatua.\nLigak batzorde bat izango du, administrazioa, gobernua, kanpo arazoak, defentsa, gai ekonomikoak eta gutxiengoen babesaz arduratu eta koordinatu beharko dituena.\nLibanoko maronitak erregimen pribilegiatu bat izango dute.\nElkartasun hori, Haxemien familiak zuzenduko zutela zehaztu zen. Baina lehen proiektu hark oposizioa indartsu bat izan zuen; komunitate judua alde batetik, Libanoko iritzi publikoa bestetik, siriako nazionalistak, hegemonia bat ezarri nahi zuten egiptoarrak, Hiyazeko erregea (Haxemien indarraren beldur)... Oposizioak proiektuaren porrota ekarri zuen beraz. Horregatik, Egiptoko Nabas presidenteak bigarren proiektuari ekin zion, integrazio maila baxuagua eskatzen zuen, eta ingelesen laguntza handiagoa. Bi konferentzi eman ondoren (Alexandrian 1944ean eta Kairon 1945ean) eta lan diplomatiko handiak egin ondoren, azkenean lortu zuten beraien helburua.\nEgoera horretan sortu zen, beraz, Liga, arabiar herrialde zapalduen askatasuna lortzeko eta Palestinan estatu juduaren sorrera saihesteko. 1950. urterarte laguntza militarra eman zioten elkarri Ligako herrialdeek, baina gerora merkataritzan eta ekonomian nabarmendu zen elkartasun hori.\nBestalde, ekimen politikoak koordinatzeko edo elkarren arteko liskarrak konpontzeko gune gisa agertu zen hasieratik, baina huts egin zuen arabiar munduan ekimen bateratuak aurrera eramateko ahaleginean, herrialde bakoitzak bere interesak izaki. 1976an Palestinaren Askapenerako Erakundea onartua izan zen, eta handik bi urtera krisi larria gertatu zen erakundean, Egipto palestinarren etsai Israelengana hurbildu eta harekin Camp Davideko hitzarmena sinatu zuelako; gorabehera horren eraginez Egipto erakundetik egotzi zuten 1978an, baina 1987an arabiar buruzagiek berriro harremanak berreskuratu zituzten Egiptorekin, eta hurrengo urtean onartu zuten Ligan atzera.\n1990eko hamarraldian Ekialde Hurbileko bake hitzarmenen bultzatzaile nagusia izan zen Arabiar Liga, eta nazioetako eta nazioarteko hainbat erakundetan arabiar munduaren interesen aldezle eta ordezkari izan zen. Horretarako ezinbestekoa izan zen Golkoko gerraren garaian Kuwaiten burujabetasunaren alde egin izana eta Estatu Batuak buru zituen nazioarteko koalizioaren alde agertu izana, Iraken erasoen aurrean.\nGaur egun Arabiar Ligaren lan aipagarrienak gizarte, kultura, ekonomia eta politikaren alorrean antolaturiko egitasmoak dira. Alde horretatik garrantzi handiko lana egiten ari da arabiar ondare kulturala babesten eta berreskuratzen, alfabetatze eta eskolatzearen alorrean, gizarteko zenbait arazoren kontrako lanean (droga…) eta emakumearen integrazioaren aldekoan. Bestalde, zenbait bitartekaritza eta lekuan lekuko hitzarmenak lortzeko lagungarri izan da, adibidez Arabiar Ekimen Ekonomiko Bateratua osatzeko, zeinetan jaso baitira erakundearen elkarlan ekonomikoaren oinarriak.\nLigako herrialde guztiek osaturiko Kontseilua da erakundearen organo nagusia; herrialdeez gainera 15 batzordek osatzen dute Kontseilua, hainbat gairen inguruko (finantzak, ekonomia, komunikazioak, etab.) aholkularitzan dihardutenak.\nHerrialde bakoitzak boto bana du eta gehiengoz hartzen dira erabakiak, nahiz eta botoa ematen duenak bakarrik bete behar dituen erabakitakoak. Bi bilera egiten dira urtean, gutxienez, eta bilkura bereziak egin daitezke bi kidek gutxienez hala eskatuz gero.\nKontseiluaren erabakiak aurrera eramateaz eta administrazioaz Idazkaritza Orokorrak du ardura nagusia, Idazkari Orokorra duela buru. Bost urtez behin hautatzen da idazkaria, Kontseiluaren eta idazkaritzaren bidez, eta zenbait alorretan eskumenak dituzten hainbat sailetatik (ekonomia, legegintza, politika) jasotzen du laguntza bere lana aurrera eramateko.\nHauek dira liga osatzen duten organismo garrantzitsuenak:\nEkonomia eta Gizarte Garapenerako Arabiar Funtsa\nArabiar Batasun Ekonomikoaren Kontseilua\nErakune edo asoziazio arabeak\nArabiar Diru Funtsa\nArabiar Ligako kideak (eta onartze data):\nEgipto: 1945eko martxoaren 22a (kide fundatzaileetarikoa) (1979-1989 bitartean kanporatua izan zen)\nIrak: 1945eko martxoaren 22a (kide fundatzaileetarikoa)\nJordania (1949 arte Transjordania izenarekin): 1945eko martxoaren 22a (kide fundatzaileetarikoa)\nLibano: 1945eko martxoaren 22a (kide fundatzaileetarikoa)\nSaudi Arabia: 1945eko martxoaren 22a (kide fundatzaileetarikoa)\nSiria: 1945eko martxoaren 22a (kide fundatzaileetarikoa)\nIparraldeko Yemen: 1945eko maiatzaren 5a, 1990az geroztik Yemen izenarekin\nLibia: 1953ko martxoaren 28a\nSudan: 1956ko urtarrilaren 9a\nMaroko: 1958ko urriaren 1a\nTunisia: 1958ko urriaren 1a\nKuwait: 1961eko uztailaren 20a\nAljeria: 1962ko abuztuaren 16a\nHegoaldeko Yemen: 1967 (1990ean (Iparraldeko Yemenekin bat egin zuen)\nArabiar Emirerri Batuak: 1971ko ekainaren 12a\nBahrain: 1971ko irailaren 11\nQatar: 1971ko irailaren 11\nOman: 1971ko irailaren 29a\nMauritania: 1973ko azaroaren 26a\nSomalia: 1974ko otsailaren 14a\nPalestina: 1976ko irailaren 9a (hasiera batean Palestinaren Askapenerako Erakundea zen palestinarren ordezkari; gero, hark Palestinar Aginte Nazionalari eman zion ordezkari izateko eskumena)\nDjibuti: 1977ko apirilaren 9a\nKomoreak: 1993ko azaroaren 20a.\n2003. urtean Eritrea batu zitzaion erakundeari, begiraletzat.\nEgiptok Israelekin erlazio diplomatikoak ezartzeak ekarri zuen herrialde hori kanporatzea 1979tik 1989ra bitartean.\nDenboraldi baterako suspendituak izan diren kideakAldatu\n1979an Egipto suspenditua izan zen Israelekin bake ituna sinatzeagatik, eta ligaren egoitza Kairotik Tunisera trasladatu zuten. 1987an Arabiar Ligak erlazio diplomatikoak berretsi zituen Egiptorekin, eta 1989an berriz ere kide izatera pasa zen, egoitza Kairora itzuli zutelarik.\n2011ko otsailaren 22an, Libiako Arabiar Herri Jamahiriya Sozialista Handia (Libiaren izen ofiziala 1977-2011 bitartean) suspenditua izan zen, baina abuztuaren 27an berriz ere itzultzeko bozkatu zuten eta baiezkoa atera zen.\n2011ko azaroaren 12an, baiezkoa atera zen Siria suspenditzeko eskubidea ematen zuen dekretuaren bozketan. Siriako gobernuak bertako herritarren kontrako biolentzia gelditzen ez bazuen kasuan, ligatik kanpo geratuko litzake Siria. Hala eta guztiz ere, Siriak modu berean jarraitu zuen, eta sufritzen ari zen krisi hura, 2012rako gerra zibila bihurtu zen. Gaur egun ordaindik, Siria ez da Arabiar Ligaren parte izatera itzuli.\nArabiar Ligako idazkari nagusiakAldatu\nAbdul Razek Azzam (Egipto), 1945—1952\nAbdul Khlek Hassouna (Egipto), 1952 — 1972\nMahmoud Riyadh (Egipto), 1972 — 1979\nChedi Klibi (Tunez), 1979 — 1990\nAhmad Esmat Abd al Meguid (Egipto), 1991 — 2001\nAmr Moussa (Egipto), 2001etik gaur arte\nAmerikar Estatuen Erakundea\n↑ «Arab League from The Columbia Encyclopedia, 6th ed.» www.questia.com (Noiz kontsultatua: 2019-06-03).\n(Arabieraz)(Ingelesez) Arabiar Ligaren Webgune ofiziala\nBatzarrak eta agiriak\nAzken aldaketa 13 otsaila 2021(e)an, 05:59(e)tan\nOrriaren azken aldaketa: 13 otsaila 2021, 05:59.


Arratiako Udalen Mankomunitatea - VI MARTXA IBAIERTZETATIK\nVI MARTXA IBAIERTZETATIK\n• Ibaiertzetatik Martxa ibilaldiaren seigarren edizinoa irailaren 20an (domekea) egino zan aurten, Zeanuri eta Bedia bitarteko 20 kilometroko ibilbideagaz.\nIrailaren 20an, Arratiak Mobikortasun Iraunkorraren Europako Astea ospatu zan, barriro be ibilaldia eginez eskualdeko ibaietatik. Ibaiertzetatik Martxa ibilaldiaren seigarren edizinoa izan zan. Ekimen honen bitartez, basabideak eta pasealekuak erakusten dira Arratia ibaiko eta bertatik sortzen diran ibaiadarretako erriberen inguruan eta Ibaizabalen inguruan.\nIbilaldiak 20 kilometroko luzera eta lau orduko iraupena euki eban, Zeanuritik Bediara. Urteerea Zeanuriko plazan izan zan, 09:00ean. Bertara heltzeko, autobusak Bediatik urten ziran 08:15ean, eta parte-hartzaileak herriz herri batu ebezan, Dimatik be pasauta. Amaitzean, kontrako ibilbidea egin zan, abiapuntuko herrira bueltatzeko.\nJan-edanak emoteaz gain (Urkizun), ibilbidea amaitzean luncha eskaini zan ehun baino gehiago parte hartzaileei. Ibilaldiak auzo-bideak, landa-inguruak eta herri barruko guneak hartzen dauz, errepide nagusietatik pasau barik. Izan be, ekimen honek Arratiako herrien arteko oinezkoen loturak sustatu gura dauz, natura eta paisaia aldetik balio handia daukien lekuak ezagutzera emoteaz gainera.


Joan den abenduko zubian Madrilera abiatu ginen, bisitaldi kultural bat antolatuta genuen eta irrikitan irten ginen Oñatitik astelehen goizez Madril ezagutzeko. Oso eguraldi ona surteatu zitzaigun Madrilen. Eta ondo aprobetxatu genuen.\nHeldu bezain pronto, bazkaldu eta Reina Sofia museora abiatu ginen Picasso, Dali eta beste maisu batzuen obrak ezagutzeko. Gauean berriz,afalondoan, antzezlan paregabea, “la cena de los idiotas “ izenekoa, izan genuen disfrutatzeko.\nEl rastro eta antzinako Madril (Austriarren Madrila) ezagutzea ziren gure helburuak bigarren egunean; handik eta hemendik txokoak ezagutu eta betiko Madril dastatzeko aukera polita egun osoan . Nekeak lagun eta afari on bat barne, bete genuen eguna gaua iritsi zen arte.\nAzkeneko egunean El Prado museorako bisitaldia zegoen antolatuta. Reina Sofian bezala, hemen ere gida baten eskutik. Hantxe ezagutu genituen El greco, Velazquez eta Goya maisuen margolan ederrenak, haien bitxikeriak eta egite prozesuak denboran zehar.\nBisitaldi kulturala bukatzear zihoan, eta guztiok, ikusi eta ikasi genuenarekin, hartu behar izan autobusa Oñatirako bueltan.


Ezagutzen duzu gauza hauen jatorrizko izena? — Gaztezulo\nEzagutzen duzu gauza hauen jatorrizko izena?\nEzagutzen duzu gauza hauen jatorrizko izena? Egunero erabiltzen ditugun tresnak dira, eta beren izena erabat barneratuta dugu... baina nola deitu behar zituzten hasieran? https://www.gaztezulo.eus/albisteak/ezagutzen-duzu-gauza-hauen-jatorrizko-izena https://www.gaztezulo.eus/albisteak/ezagutzen-duzu-gauza-hauen-jatorrizko-izena/@@download/image/kevin-hart-what-face.jpg\nEgunero erabiltzen ditugun tresnak dira, eta beren izena erabat barneratuta dugu... baina nola deitu behar zituzten hasieran?\nKontziente ez garen arren, gure egunerokotasunaren parte diren gauzek ez dute beti izen bera izan. Famatuak bihurtu aurretik, beren sortzaileek beste izen batzuk zituzten buruan... zuen ustez, zeintzuk dira hobeak, hasiera batean asmatutakoak edo egun ezagutzen ditugunak?\nGOOGLE-BACKRUB: Gezurra badirudi ere, Interneteko bilatzaile ezagunaren sortzaileek Backrub izena zuten buruan. Hain zuzen, hitz horrek masaje esanahia du ingelesez; zertan pentsatzen ote zebiltzan?\nTHE BIG BANG THEORY-LENNY, PENNY and KENNY: Benetan? Telesail ezagun honek hala izena behar zuen? Eskerrak aldatzea erabaki zutela!\nR BEAN-MR CAULIFLOWER : Rowan Atkinsonen pertsonaia ezagunak babarrun baten ordez azalorea izan behar zuen... zein gustatzen zaizue gehien?\nFRIENDS-SIX OF ONE: Ez da telesail honek izandako aldaketa bakarra; hasiera batean Courtney Cox aktoreak Rachel Green pertsonaia gorpuztu behar zuen, baina Monicaren rola aukeratu zuen. Zer iruditzen?\nQUEEN-SMILE: Freddie Mercury musika taldera sartu aurretik, hori zen bandak buruan zuen izena... eskerrak azkenean aldatzea erabaki zuten!\nSNAPCHAT-PICTABOO: Kasu honetan, sare sozialaren jatorrizko izena erabat lotuta dago bere logoarekin (pikaboo ingelesezko joera da izutzeko) beraz, beharbada lehen saiakeran asmatu zuten...\nYAHOO-Jerry And David’s GUIDE TO THE WORLD WIDE WEB: Ez dugu hitzik hasierako izen amaiezin hori deskribatzeko. Eskerrak laburtzea aukeratu zuten!


Nafarroako Gobernuak ‘Gardentasunaren Erronkei’ helduko die asteartean Iruñean\njornada Ley Foral transparencia\nNafarroako Gobernuak ‘Gardentasunaren Erronkei’ helduko die asteartean Iruñean ostirala, 2018.eko urtarrilak 26\nJardunaldian, Foru Legearen proiektuaren xedeak eta helburuak emango dira ezagutzera, eta zer tresna jarri diren martxan informazio publikoa modu erraz eta argian eskuratu dadin bermatzeko\nGardentasunari buruzko Foru Legearen proiektuaren jardunaldiaren kartela. ( irudia handitu )\nAstearte honetan, urtarrilaren 30ean, Lehendakaritzako, Funtzio Publikoko, Barneko eta Justiziako Departamentuak "Gardentasunaren erronkak" jardunaldia antolatu du Nafarroako Administrazio Publikoaren Institutuan (NAPI), helburu hauekin: Gardentasunari, Informazio Publikoa Eskuratzeari eta Gobernu Onari buruzko Foru Legearen proiektua aurkeztea, eta jarduera publikoan eta gobernu-jardunean gardentasunaren erronkei ematen zaizkien erantzunei buruz gogoeta egitea.\nJardunaldiari 09:00etan emango zaio hasiera, Nafarroako Administrazio Publikoaren Institutuko Pío Baroja aretoan.\nLehendakaritzako, Funtzio Publikoko, Barneko eta Justiziako kontseilari María José Beaumontek aurkeztuko du Gardentasunari, Informazio Publikoa Eskuratzeari eta Gobernu Onari buruzko Foru Legea. 10:00etan, kontseilariak hitz egin ondoren, Valentziako Komunitateko Síndic Greuges-eko abokatu Miguel Ángel Blanesek "Luces y sombras de la Transparencia" txostena aurkeztuko du. Azkenik, 11:45ean, Madrilgo Juan Carlos Erregea Unibertsitateko Zientzia Politikoko eta Administrazio Zientziako katedradun Manuel Villoriak "Los retos de la regulación de los grupos de interés" aurkeztuko du.\nJardunaldi horretan parte hartzeko izena emateko epea urtarrilaren 29ra arte, astelehena, egongo da irekita, eta Gobernu Irekiaren webguneko formularioaren bidez eman daiteke izena.\nForu Legearen proiektua\nJoan den abenduaren 20an, Foru Gobernuak Gardentasunari, Informazio Publikoa Eskuratzeari eta Gobernu Onari buruzko Foru Legearen proiektua onartu zuen, eta haren xedea da jarduera publikoan eta gobernu-jardunean gardentasuna arautzea eta bultzatzea, eta informazio publikoa eskuratzeko eskubidea benetan gauzatu dadin bermatzea.\nHorretarako, Foru Legearen proiektuak jarduera publikoko eta gobernu-jarduneko gardentasuna arautu eta bultzatzen du, eta herritarrek, jakinaren gainean izanik, arlo publikoko erabakietan eta kudeaketan parte har eta kolabora dezaten sustatu eta bermatzen du, herritarrekiko interrelazio bat sor dadin demokrazian eraginkortasunez sakontzeko.\nGardentasunari, Informazio Publikoa Eskuratzeari eta Gobernu Onari buruzko Foru Legearen proiektua 2012ko ekainaren 21eko 11/2012 Foru Legeak gardentasunaren arloan jasotzen duen aplikazio-esparruaz harago doa, hark Nafarroako Foru Administrazioak arlo horretan dituen betebeharrak bakarrik zehazten baititu.\nForu Legea, aldiz, hauei ere aplikatzen zaie: Nafarroako toki-erakundeei, Nafarroako Unibertsitate Publikoari, Nafarroako erakunde publikoei, eta beste erakunde publiko zein pribatu batzuei, lege-proiektuan aurreikusitako baldintzetan.\nGardentasun-printzipioaren arabera, botere publikoek beste modu batera jokatu behar dute herritarrekin eta erantzun behar diote herritarrei, eta beren jarduna etengabe gidatuko duen balio gisa barneratu behar dute gardentasun-printzipioa.\nPrintzipio horri jarraikiz sustatu eta erraztu behar da herritarrek gai publikoetan parte har eta kolabora dezaten.


Apoak pozoitu zituen hitzak | Kultura | Berria\nGotzon Barandiaranek eta Joseba Tapiak 'Apoaren itzala' estreinatuko dute larunbatean\nJoseba Tapia musikaria eta Gotzon Barandiaran idazlea, ikusikizunaren entsegu batean. LITERATURIA Tamaina handiagoan ikusi\nJoseba Tapiak musika eta literatura batu zituen 1998an, Apoaren edertasuna diskoan (Gaztelupeko Hotsak). Trikitilariaren bakarkako lehen lana izan zen, eta hark utzitako arrastoa baliatu dute Gotzon Barandiaranek eta biek ikuskizun berri bat sortzeko: Apoaren itzala. Literaturian aurkeztuko dute, larunbatean, 22:00etan, Zarauzko Modelo aretoan (Gipuzkoa). Diskoa abiapuntu hartuta, musikariak bakarka ondu duen ibilbidea errepasatuko dute, musika eta solasa uztartzen dituen emanaldi batean.\nKoldo Izagirrerekin elkarlanean ondutako proiektua izan zen Apoaren edertasuna, idazlearen narrazio baten gainean osatu baitzituen diskoa eta ondorengo ikuskizuna, trikitiaren eta literaturaren arteko uztarketa berezia eginez. Barandiaranen hitzetan, hain zuzen, sortzaile askorengan eragin zuen disko bat izan zen. «Hitzen zaleak garenontzat, ipuin-disko hark izugarrizko eragina izan zuen. Askotan hitz egin dugu literaturaren eta musikaren inguruan aritzen garenon artean, eta bat gatoz disko hura dela idazle baten eta musikari baten arteko elkarreraginetik sortutako diskorik gogoangarrienetakoa».\nIdazleak gogora ekarri duenez, mende berriaren atarian argitaratu zen diskoa. Ordurako euskal eszenan doinu berriak loratzen hasiak ziren, eta Tapiak berak, hain zuzen, Xabier Berasaluze Leturia pandero jotzailearekin batera hasieran eta bakarkako lanean gero, trikitia ohiko moldetik atera eta entzule berriengana eraman zuen. «Trikitia ordura arte oso baserri girora lotuta zegoen, eta gutako askorentzat, punk-rockean hasi ginenontzat eta gerora heavyan Su Ta Gar taldearekin eta estilo fusio izugarri horretan Negu Gorriak-ekin, izan zen konturatzea kontua ez zela soilik trikitia, baizik eta zer esaten duzun eta zer esan nahi duzun trikitiaren bitartez».\nBaina musikak ez ezik, hitzek ere izan zuten zeresanik trantsizio horretan, eta Izagirreren testuek duten «indarra» nabarmendu du Barandiaranek. «Hitz haiek hain modu biluzian zetozen, batez ere trikitiarekin eta ahotsarekin, soiltasun horrekin... Sekulako indarra zuten, eta gaur egun oraindik ere badute. Gaurkotasunik galdu ez duen disko bat da. Izugarrizko eragina izan zuen askorengan: idazteko moduan, trikitiari erreparatzeko moduan...».\nLiteraturiako antolatzaileen enkarguz osatu dute ikuskizuna, eta Oiartzungo (Gipuzkoa) Kantagiltza solasaldi musikatuen zikloa hartu dute eredu horretarako, idazleak dinamizatzaile lanetan jardun baitu Gorka Urbizu, Olatz Salvador eta Niko Etxartekin batera. Musika eta solasa uztartu dituzte han ere, baina sormen prozesuari eta kantuen hitzei begiratu diete batez ere, musikariak hurbilago ezagutzeko asmoz. «Eredu hori erakargarria iruditu zitzaien Literaturiako antolatzaileei, eta proposatu zidaten jaialdian antzeko zerbait egitea».\nLarunbateko literatur topaketarako, ordea, protagonista berri bat hautatzeaz gain, formatua apur bat moldatzea erabaki dute. «Oiartzungoa gehiago izan da biren arteko elkarrizketa bat, askotan inprobisatua ere bai, bat-batekoa; galderak momentuan sortzen ziren, jendeak ere galdetzen zuen... Baina Zarauzkoa izango da ikuskizun bat: idazle bat kanta batzuei buruzko testu berriak irakurtzen eta kantaria kantatzen».\nTaula gainean ere, ikuskizunak «soiltasunari» eutsiko dio, idazleak azaldu duenez: «Hartuko dugu Apoaren edertasuna disko hura eta haren proposamen estetikoa erakutsiko dugu: Joseba trikitiarekin eta ahotsarekin, eta ni testuarekin, besterik ez da izango. Oso formatu soila da, baina espero dezagun indartsua izatea».\nEdonola ere, emanaldia ez da diskora soilik mugatuko; Tapiaren bakarkako lan guztietatik aukeratutako kanta sorta batez osatu dute ikuskizuna, 1998tik gaur egunera artekoekin. «Apoaren edertasuna horretatik eta gaur egunera arte Joseba Tapiaren kantagintzak eta, bereziki, Koldo Izagirreren hitzekin egindako kanta horiek zer azkura sortu didaten, nola pozoitu nauten, apoaren pozoi hori zein izan den kontatuko dut».\nIdazleak berak aukeratu ditu ikuskizuneko kantuak, eta horien inguruko gogoetak idatzi ditu gero orri paperetan. Testu horiek eta kantuek ardaztuko dute bi sortzaileen arteko solasa, bada. Publikoak ere izango du, halere, nola edo hala parte hartzeko aukera. «Uste dut Josebaren kantagintza ezagutzen dutenak hurbilduko direla; beraz, guk animatuko ditugu kanta dezaten; besteak beste, kantagintzaren eragina hori ere badelako, kantatzearen garrantzia azpimarratzea».\nNoiz: Larunbatean, 22:00etan.\nNon: Zarauzko Modelo aretoan. Sarrerak eskuragarri daude Interneten eta leihatilan, 7 euroan.


Artilea gai preziatua da orain ere. Kalitatezko ehunek zigilu bereizgarria eraman ohi dute, Nazioarteko Idazkaritzak emana, eta horren bidez jakin liteke Artile Garbi Birjina erabiliz egin dituztela. Horrez gain, eko-modaren arloa ere indarra hartzen ari da. Zuntz naturalen aldeko korronteak sortu dira (kotoia, lihoa, kalamua, zeta…), eta horien helburua da arropa iraunkorra lortzea eta tokiko ekonomia laguntzen duten aukera arduratsuak sustatzea. Gainera, material bikaina gertatu da goi mailako teknologiarentzat, eta halaxe erabiltzen hasi dira automobilgintza-industrian, eraikuntzan eta panel termoplastikoetan ere bai.


non-stop eskalada bloga: urria 2021\n2021(e)ko urriakren 24(a), igandea\nPic de la Cascada - Bizi Bizitza bidea\nHarri artetik atera nuenean, urteetako hilobi jelatutik, eskuan indarrez eutsi nion, kemena berreskuratuz, babestuago nengoela sentitu nuen.\nPico de la Cascada orratz ikusgarrirantz altxatu nuen tramankulua, erregearen aginte makila balitz bezala, nire esker ona adierazi nion, leku babesgabe horretatik onik bueltatzeko giltza eman zidalako.\nArgazkian ageri den pioleta Cascada glaziarrean aurkitu dut, bertan urteak zeramatzan seinale da. Zuetako batek galdu izan balu, edo norena den jakin ezkero, idatzi, gustura itzuliko diot, niri kriston mesedea egin bai dit.\nUnai Mendiaren proposamenari bai esatera ausartu nintzenean, burura etorri zitzaidan aspaldian izan genuen solasaldia; eskalatzeko lagunak bilatzearen zailtasunaz ari ginan sakon hitz egiten, dastatzen genituen zerbezak zintzotasun giroa leuntzen zutelarik. Linas de Broton geunden, El último Bucardo aterpean, Ordesatik jaitsi berri, mokadua egiten.\n-Eskalada lagunak topatzeko hik daukan erraztasuna estimatzen diat nik!; esan nion Nafarrari,\n-Kapaz izatea Bizcochito bezalako bide batetarako bost lagun desberdin aurkitzea txalotzeko modukoa dek!; bota nion lagun arteko konplizitatean.\n-Bai, telefono dei asko eskatzen dizkit horrek!; esan zidan Iruñakoak oikoa duen bihurri aurpegia jarriaz.\nArrazoi, nire proposamena ala etorri zen ere, telefono deia batez, asmakizun batekin zetorren.\n-Asmazak Marbore inguruan zein bide eskalatu nahi diaten?.\nÍñigo eta Iñakirekin egon berria nintzan sakontasun amaigabe horretan, eta, Pic de la Cascada orratza begi ameslariaz kontenplatu nuen orduan, bera igotzeko handinahia sortu zitzaidan.\n-Ederra izango ukan bide hori eskalatzea!; esan nion Unairi, nahi gabe, nire oroitzapenetan sakonduz; -Brouillardeko orratza gorria etortzen zaidak burura, ikusi nianean adsorbatu egin zidan, nirea egitea beste asmorik ez nian, Pic de la cascada orratza igo nahi diat!.\nEz da batere erraza izan. Estrategia, pausoz-pauso gauzatzen joan behar izan gara, materialez, eta ez naiz eskaladarako trasteaz ari, oso eskas gindoazen eta. Beraz, erabakiak zaiak izan dira, momentuan hartuak. Askotan, aurrera segitzeko balantza, gainezka egiteko arriskuan zegoela. Kontatuko dizuet gure abentura, seguru, norbaiti, baliagarria egingo zaiola.\nAurretik, eguraldi iragarpen oneko hiru egun genituela atera ginen etxetik, larunbata eguerdian, estelenean bueltatzeko hitza eman genien etxekoei.\nArratseko lauretan Gavarnien ginen, eta, esan beharra daukat, urte luzeetan zehar, Pirinioetako leku kuttun honetara, egin dudan bidaiarik azkarrena izan zela hau. Baina, errekor pertsonalak ez zidan asko iraun, bi egun beranduago ordutegia hobetzea lortu bai genuen. Garbi utzi nahi dut kopilotua nintzela.\nBeti esan izan da, egoerak, jartzen gaituela gure tokian, eta, oraingoan, ez da beste era batera izan.\nColl de Tanteseko lepoa behatoki aparta da Gavarnie zirkuaren osotasuna ikusteko, eta, guk kontenplatzen genuena, Pic de la cascada urrunean puntu minimoa zen, zalantza, eta, kezka pizteko modukoa iruditu zitzaigun. Argi ikusten zen, negua jadanik sartua zegoela paraje paregabe hauetan, Alois, hirugarren solairuan kokatua dagoen izotz jauzi ikusgarria, hotzaren magiaz, sortua zegoen. Garbi zegoen ez genuela erraza izango gure orratzera iristea.\nSerradeseko aterpean deskantsua hartu gabe egin genuen aurrera gure bidean, arratsari argitasun apurra irabazi nahian genbiltzan, zeharkaldi luzea hasi genuen. Gure idea, Ekaitzen aholkua segituz, hirugarren solairua zeharkatzea zen, Aloisen azpitik, cascadako glaziarra hartu arte.\nLarri ikusten ari nintzan nire burua, ur jarioak, udako baldintzetan salto batez gainditzen direnak, izoztuak zeuden, hankaz gora joateko arrisku handiarekin, jakitun gainera, aurrerago, Aloisen menpe geundenean, gauzak askoz zailagoak izango zirela.\nBuelta hartu genuen, zentzuz hartutako erabakia dudarik gabe. Brecha de Rolanera igotzea adostu genuen, gaua han pasatzeko, hurrengo egunean, argi berriarekin, gauzak beste kolore batez ikusteko itxaropenez.\nEderra izan zen ilunabarra, are ederragoa egunsentia, indar berrituak aurkitu ginen, aukeratutako ibilbide berriarekin jarraitzeko prest.\nBizkarrean generamatzan motxila astunak, Coll de la Cascada deritzon lepoan hustu genituen. Harri handi baten azpiak eskaintzen zigun babesa aprobetxatuz, bibaka atondu genuen, eta, gaua pasatzeko trasteak utzi genituen, goizeko hamarrak ziran.\nMarbore dorreen hegoalde eguzkitsuan zehar berotutako animoak, iparraldeko amildegi hotza ikuskatzean kolpez hoztu zitzaizkigun. Coll de la Cascada lepo zorrotzetik behera elur pala jelatuak ziran nagusi.\nGudarik gabe amore emateko prest ez dagoenaren amorruarekin, oztopo zuria hasten zen punturaino jaisteari ekin genion, zuhurtziaren marra zeharkatuz.\nMantu zuriaren gainean oinen indarrez egindako koxkara itxaropentsua izan zen, gaineko kapa haustea lortzen genuen, oinak erantsiak geratzen ziran elur jelatuan.\nUnaiek, irizpide onez, ekarritako zapatilentzako gomazko kranpoiak elkar banatu genituen, batek eskuina, ezkerra besteak. Kirol zapatila arin batzuen gainean jantzi zuen Unaiek berea, nik berriz trekking bota batzuk neraman.\nSoka lotu genuen, eta, horrekin, gehi, eskuetan generamatzan makilak, ziran gure segurtasun bakarra. Oraindik aukera txiki bat geneukan, baherantz hasi ginen jaisten amildegi zuriaren barrenera.\nEz zen batere erraza izan, hiruz pa lau zatietan gorriak ikusi genituen. Azkenean, saiatuen zortez, glaciar de la cascada ertzera iristea lortu genuen, pico de la cascada orratzaren azpira.\nEguerdiko hamabietan hasi ginen paretari metroak irabazten, tenperatura ez zen hotza, eguna aurrera joana zegoenez goxatua zeukan giroa.\nKontatu beharra daukat, ez ginela Bizi bizitza bidetik hasi, eskuinago dagoen bistako diedro batetik baizik, los ojos del circo bidearena omen da zati hau. Ekaitzen bidearen lehen luzeak ez zuen batere itxura onik, oso hautsita ikusten zen. Berak dioenez, beraiek pasatu zirenean, hasiera horretan, haitz metro asko elurrez tapatuak omen zeuden.\nGuk egindako sarrera, haitz ona dauka, eta, eskalada mugimendu politak ditu. Tirada luze batean, berrogeita hamar metro, erlaitz batean uzten dizu. Hurrengo luzea ezkerretara hartu genuen, terreno errazean, bilera Bizi bizitzaren bigarrenean muntatuz.\nHirugarren tiradak horma tentearen azpian jartzen zaitu. Bizi bizitzaren parabolt bileratik aurrerago beste bat dago muntatua, bi iltze dira, guk azken hau hartu genuen 7c luzea hobekien babesteko.\nOngi saiatu behar izan nintzan luze hau kateatzeko, pauso oso finak ditu, hankak ongi kokatzea, eta, fidatzea dira gakoa luze honetan.\nHurrena, 8a, Unaik ederki kateatu zuen. Soka finkatu eta, jaitsi egin zen, nahikoa genuen egun horretarako.\nHurrengo egunean gauzak errazteko, azken bi tirada hauek soka batez finko utzi genituen. Eta, geratzen zitzaigun bigarren soka, lehen luzea finkatzeko erabili genuen.\nColl de la cascada leporako igoera, oztoporik gabe egin genuen, tenperaturak pittin bat gora egin zuenez, elurra bigunagoa zegoen, arrastoa hobetuz, hurrengo egunean baldintzak mejoratuko diren esperantza dugu.\nGaua pasatu genuen tokiak ez zuen aitzakiarik; babestua zen, erosoa, eskaintzen zizkigun bistak paregabeak ziran, zeruan zegoen ilargi bete argitsuak laguntzen zuen horretan.\nEgunsentia ez zen hotza izan, baina, gure bibak lekuaren alboan genituen ur putzu sakonak jelatuak zeuden.\nLehen argiekin, gosaltzen denbora asko galdu gabe, martxan jarri ginen. Dagoeneko gerturatzeko bidea ezagutzen genuen, eta, honek, arrastoa egina zegoela, azkarrago jaistea ekarri zuen, hori bai, kontu handiz ibili behar izan genuen.\nHorma azpian hotz egiten zuen, baina, ez genion denborarik eman gure gorputzak ondoeztu zitzan, berehala sokatik gora jarri ginen igotzen.\nNeketsua izan zen 8b luzearen azpira iristea, soka dinamiko minimo batzuetatik gindoazen igotzen, eta, ikara pixka ematen zuen honek.\nBidearen luze gogorrenari, bistaz ez ziola eman behar argi zuen Unaiek. Pausoak probatuz, eta, markatuz, egin zuen lehen igoera azkar bat. Soka bildu zuen ondoren eta, jo zion serio, oztopo handirik gabe kateatzea lortuz. Nik ez nuen probatu ere egin, sokatik igo nintzan.\nHurrengoa bai, biok bistaz kateatzea lortu genuen, Unai aurretik eta ni atzetik ginela. Baldintzak apartak ziran luze tekniko hauetan aritzeko, tenperatura bost graduen bueltan egongo zen, eta, hezetasun arrastorik ez zegoen.\nAzken luzean geunden dagoeneko, haitz plaka konpaktua utzi eta, arrakala zabal bat artzen duen tiradan. Luze hau ere arazorik gabe kateatzea lortu genuen biok.\nOrratz desiratuaren gainean geunden dagoeneko. Tamalez, bion arteko besarkada beroa betikotzeko aukerarik gabe, argazki kamera azken bileran utzitako petatean geratu bai zen. Ez du axolarik, ziur naiz ez dugula momentu hau sekula ahaztuko.\nEgilea: mikel saez de urabain gabilondo ordua: 11:34 3 iruzkin:\nIpa barik… ez dago festarik\nPena de Sin\nBidaiak gaia. Gaiaren irudien egilea: AndrzejStajer. Blogger zerbitzuak eskainia.


Lanbide: Laguntza-deialdi berria, Autonomo eta Enpresaburu indibidualentzako beren jarduerak bertan behera geratu dira | Laguntzak • barrixe\nLanbide: Laguntza-deialdi berria, Autonomo eta ...\nDiru-laguntza edo laguntza publikoak eskuratzea eragozten dion zehapen administratiborik edo penalik ez izatea, eta horretarako ezgaitzen duen legezko debekurik ez izatea.\nJarduera uzteagatiko ezohiko prestazioaren titularra izatea alarma-egoeraren adierazpenak eragindako pertsonentzat.\nLaguntza hauen esleipendun diren autonomoen betebeharrak\nAlarma-egoera amaitu ondoren, berriro lanean hastea eta altan egotea, gutxienez lau hilabetez, berrabiarazte horretatik aurrera.\nJardueran soilik aritzea, gutxienez lau hilabetez, alarma-egoera amaitzen denetik aurrera.\nAutonomoen kuotak, alarma-egoera amaitu eta hurrengo bi hilabeteei dagozkienak.\nNegozio-lokalen errentamendua, betiere familia-etxebizitza baten parte ez badira eta lokalaren errentatzailearekin odolkidetasuneko edo ezkontza-ahaidetasuneko 2. mailara arteko ahaidetasunik ez badago, eta errentatzaile gisa jarduten duen pertsona fisiko edo juridikoaren bazkide edo partaide ez bada (coworking-guneak izan ezik). Kasu horretan, martxotik (hori barne) alarma-egoera amaitu eta hurrengo bi hilabeteetara bitarteko aldiari dagozkion gastuak izango dira.\nZeharkako zergak ez dira inola ere diruz lagunduko, baldin eta berreskuratu edo konpentsatu badaitezke.\nLaguntzak 2020ko apirilaren 16tik irailaren 30era eskatu ahal izango dira.\nEHAA - 71. zk., 2020ko apirilaren 15a, asteazkena\nARGIBIDE GEHIAGORAKO: LANBIDE\nENPRESEI ARRETA EMATEKO TELEFONOA: 945 160 601


Eskaerak - Dpto - Educación\nEskaerak - Dpto\nEl Plan de Prevención constituye el instrumento básico para lograr la integración de la prevención de riesgos laborales en el Departamento de Educación. En él se recogen los documentos que van a servir de guía para que la actividad del departamento se desarrolle acorde a la normativa de prevención de riesgos.\nOsasuna ebaluatzeko eskaera\nLaneko baldintzak ebaluatzeko eskaera\nHezkuntza Departamentuko Laneko arriskuei aurrea hartzeko zerbitzuak departamentuko lanpostuen arrisku-ebaluazioak planifikatzen ditu eta langile guztien osasun egoera aldian-aldian zaintzen du, euren lanari dagozkion arriskuen arabera.\nHori hala izanik ere, Prebentzio zerbitzuen Erregelamenduko 4. eta 6. artikuluetan ezarritakoaren arabera (39/1997 Errege Dekretua), ondoko inguruabarrek ukitutako lanpostuak berriro ebaluatu behar dira:\nlantaldeak, substantziak edo preparatu kimikoak aukeratzen, teknologia berriak sartzen edo lantokien egokitasuna aldatzen direnean.\nlaneko baldintzak aldatzen direnean\nlangile bat lanean hasten denean, jakinik haren ezaugarri pertsonalek edo egoera biologikoak bereziki sentibera egiten dutela lanpostuaren baldintzekiko.\nlangile baten osasunean kalteak sortzen direnean.\nKasu horietan egonez gero, laneko baldintzak ebaluatzeko eskaera egin dezake edo, hala behar denean, osasun azterketa egiteko eskaera egin dezake.\nEskaera hori beteko da, laneko arriskuei aurrea hartzeari dagokionez Hezkuntza Departamentuko Barne Komunikaziorako ezarritako Prozeduraren arabera. Bete ondoren bidaliko da. Nolanahi ere, eskatzaileari beti esanen zaio zer egin behar duen.\nOsasuna ebaluatzeko eskaera (PDF)\nLaneko baldintzak ebaluatzeko eskaera (PDF)


'100 urte, 100 jostailu' erakusketa osatu dute Jose Antonio Quiroga eta Covadonga Montek - Noticias de Gipuzkoa\nzihara jainaga 27.01.2020 | 12:28\nEhun piezatik gora daude ikusgai aretoan. VITAL F.\nEhun piezatik gora daude ikusgai aretoan.\nHaurtzaroa izan ohi da bizitzan aztarna ederrena uzten duen garaia, eta une labur batez bada ere edozeinek atsegin du denboran atzera bidaia egitea, zoriontsu zen garaietako uneak berriz gogoratzeko. Hain zuzen, denboran atzera bidaiatzeko saiakera hori egiten ahalegindu dira Gasteizko Vital Fundazioan, eta horretarako haurtzaroari loturiko sinbolo esanguratsuenak, hots, jostailuak eta panpinak, bildu dituzte 100 urte, 100 jostailu erakusketan. XIX. mendearen amaieran sortu zirenetik ehun urtetan zehar jasotako jostailuak dira denak. Arduradunen arabera, "mende oso batean zehar sortutako diseinu industrialeko bitxiak" dira, eta helduenen nostalgiak azaleratzeaz gain, egungo etxeko txikienen sormena piztu nahi izan dute.\nXIX eta XX. mendeko Europa mailako fabrikatzaile garrantzitsuenen piezen aukeraketa zainduan oinarritzen da erakusketa. Bertan ikusgai dauden aleetako asko bildumen arloan bakarrak eta beste hainbat orain arte beste erakusketaren batean aurkeztu gabeak dira. Hain zuzen, Jose Antonio Quiroga eta Covadonga Monte bildumagileek sortu dute erakusketa; Europa mailan jostailuen bilduma ezagunenetakoaren jabe dira Quiroga eta Monte.\nGARAIKO ISLA Aretoan sartu eta erakusketan dagoen jostailu bakoitzak garaiko gizartean murgilarazten du bisitaria, asko aspaldi igarotako haurtzaroan barneratukoa dira berriz. Hain zuzen, hamarkada bakoitzean herritarrek zein entretenimendu modu zituzten ezagutaraztea izan da erakusketaren helburuetako bat. Halaber, ikusgai dauden objektuak gizartean hamarkada desberdinetan izandako aldaketa sozialen isla dira. Arantxa Ibañez de Opacua Vital Fundazioaren zuzendariak azaldu duenez, jostailu zein panpinak aldaketa sozio-ekonomikoei, teknikoei, kulturalei eta politikoei lotuak egon dira industria eta merkataritza garapena hasi zenetik, eta ordutik fase historikoetako jokabideen, ohituren, gertakarien, asmakizunen zein moden isla izan dira.


Kolonbiatik, Euskal Herriko biktimei buruzko erreflexio bat | About Basque Country\nHome Gizartea Politika Kolonbiatik, Euskal Herriko biktimei buruzko erreflexio bat\nKolonbiatik, Euskal Herriko biktimei buruzko erreflexio bat\nUrr 1, 2016\nThilo Schäfer, Madrilen bizi den kazetari alemaniarra da, eta oraingoan sustapen handiena duen egunkari kolonbiar batean iritzi zutabe bat idatzi du: El Heraldo. Badirudi logikoena edo erosoena, “iztiluetan ez sartzea” izango litzatekeela eta “Iparraldeko Gerrak” eraginako arazoak bere erreflexioetatik kanpo uztea.\nBa ez. Ez du hori bakarrik egiten, gaur egun jarrera guztiz kontrakoak sortzeko gaitasuna duen eztabaida batean sartzea erabaki du, non era berean, aurretik erreflexionatutako sarreren parte hartzea zaila ari da izaten. Guzti hau Kolonbian zein Euskadin sintsibilitate berezi batekin bizi den gai bati hitz eginez.\nHoni eta bere zutabea aipatu genuen lehen aldia, Arantza Quirogaren dimisioari buruz idatzi zuelako izan zen. Oraingoan, egunerokoa ez den sentsibilitatearekin, gure herrialdean gertatzen denaren ulermen gaitasuna adierazten digu. Biktimei buruz eta Egia, Justizia eta Konponketari buruz idatzitako erreflexioa irakurtzera animatzen dizuegu. Printzipio hau, biktima guztiei aplikatzera prest ez daude guztiak.\nOso tristea da, eztabaida foro askotan, aipamena, ETA-ren biktimei buruzkoa dela (argi dago hauek ere merezi dutela). Baina beste indarkeri biktimak, behar bezala antzemateko borrokan jarraitzen dute. Adibiez, Eusko Jaurlaritzak onetsitako legea, non biktima guztiak biktima bezala tratatzen dituenean, hauek ere ezeztatuak dira espainiako politikako hainbat atalengatik zeren ez ditu “ezberdintasunak” egiten ETA-ko biktimen onurarentzat.\nSektore askorentzat, hurbilenak kontsideratzen duten biktimak baino ez daude. “Haiei min” egiten dien biktimak baino ez daude, eta beste guztiak ez dira biktimak, “egia eta justicia” lortzeko prozesuaren “zehar-minak” baizik.\nEra horretan aurkitzen ditugu biktimentzat justicia eskatzen duten bai politiko eta bai komunikabideak, zeintzuk era berean, hilerrien hormetan, errepide alboetan eta basoetan biltzen diren diktadura garaiko biktimek hobi komunak uztera ukatzen dira.\nBeraientzat, eta inolako lotsarik gabe aldarrikatzen dute, biktimak suspertzea, “zauria berriro irekitzea” da. Agian, asko, politikoen, biologoen edo hil, lapurtu eta espoliatu zuen erregimen faszista arduradunen semeak direlako da. Agian hildakoak lurpetik ateratzen hasi eta hiltzaileak eta espoliatzaileak bilatzera jotzearen ikara dute.\nEspainiar eskuinak, Frankoren Erregimenak utzitako “status quo” babesten du. Zoritxarrez, biktimei buruzko gaia ez da salbuespen bat.\nAgian ETA-ren biktimez gain biktima gehiago daudelaren ezezkoaren adibide argi bat, argumentu barik, gai hori dela eta Pili Zabala (estatuaren terrorismoaren biktima) eta Alfonso Alonso, ETA-ren eskuetan izan ziren biktimak baino ez daudela adierazten duenen arteko eztabaida elektorala da.\nEztabaida honen aurretik, PP-ko hautagai honek, “Joxi” Zabalaren hilketa, GAL eskuetan, gertaera terrorista izendatu behar zela aitortu zuen.\nPrevious articleUkitu, dantzatu, kantatu eta jarri ikurriña Edinburgon\nNext articleThe Guardian-en gomendatutako 10 taberna eta jatetxe donostiar


Antiinperialismo - Wikipedia, entziklopedia askea.\nAntiinperialismoa XIX. mendeko amaieran sorturiko korronte politikoa da, inperialismoarekiko erabateko aurkaritza bereizgarri duena. Pentsamendu antiinperialista mendekotasun neokolonialaren mekanismo ekonomiko eta finantzarioak zalantzan ipintzearekin estuki lotuta dago, hala nola askapen nazionaleko mugimenduekin.\nAntiinperialismoak, orduan izendapen hori eduki ez arren, XIX. mendearen bukaeran izan zituen bere hastapenak. Korronte antiinperialistaren sorreraren faktore nagusia kapitalismoaren eta honen merkataritzaren garapenean dago, izan ere garapen horrek monopolio nazionalei euren herrialdetako mugak txiki geratzea eta jarduera eremuak zabaltzeko beharra ekarri zuen. Hala, zabalkuntza behar horri erantzunez periferiako herriak ekonomikoki menderatzeko prozesua eman zen.\nNeokolonialismoa ohiko kolonialismotik bereizten duen ezaugarri garrantzitsuenetako bat mendekotasunerako konkista fisikoaren behar eza da, izan ere periferiako herriak menderatzeko mekanismo ekonomiko eta finantzarioetaz baliatu ohi da. Eragin handieneko autore antiinperialisten artean José Martí, José Carlos Mariategui Vladimir Lenin, Frantz Fanon edota Mark Twain aurkitzen ditugu.\nNahiz eta kolonialismoaren aurkako lehenengo protestak Jeremy Benthamen obretan aurkitu, pentsamendu antiinperialistaren hastapenak Mark Twain eta José Martí intelektual amerikarrei egotzi izan zaie. Lehenengo honek Bostonen egoitza zuen Estatu Batuetako Liga Antiinperialista sortu zuen, halaber José Martí Kubatar Iraultzaren pentsamoldearen eta Latinoamerikako aintinperialismoaren aitzindaritzat jo izan da, kolonialismo espainolaren eta neokolonialismo estatubatuarraren kontra egin eta kubatar subiranotasuna eta independentzia aldarrikatu izanagatik.\nAntiinperialismoaren inguruko idazle emankorrenetako bat Lenin dugu, gaia lan ezberdinetan lantzen duelarik,esaterako: Inperialismoa, kapitalismoaren etapa gorena edota Herrien autodeterminazio eskubidea. Lenin-en lanetan antiinperialismoa eta herrien autodeterminazio eskubidea ikuspuntu dialektiko batetik lantzen dira, bere esanetan auzi nazionalaren aurrean langilegoak hartu beharreko jarrerak bi ardatz ditu:herri ororen autodeterminazio eskubidearen defentsa eta langileen nazioarteko elkartasuna.\nNahiz eta Rosa Luxemburgo bezalako intelektualek afera nazionala klase aferaren aurrean lehenestea egotzi, Lenin-en ustetan autodeterminazio eskubidea ukatzeak pribilegioen alde egitea eta nazio opresorearen klase kapitalistaren alde egitea suposatzen zuen. Gainera nazio opresorearen langileen interesen aurka egingo luke izan ere errusiar iraultzailearen arabera "beste herri bat mendean hartzen duen herri batek, ezingo du inoiz bere askapena lortu". Hori dela eta, nazio batasuna bermatzeko nazio opresorearen klase kapitalistak era guztietako aurreiritziak zabalduko ditu gatazkan dauden herrietako langileen arteko elkartasuna ezinezkoa egiteko.\nDena den, zanpatutako nazioetako burgesiarekin askapen nazionaleko mugimenduetan bat egiteak zekartzan arazoetaz konziente zen, horregatik hauekiko babesa langilegoaren klase interesen mende jartzeko beharra defendatzen zuen eta ondorioz nazio zanpatuetako langilegoaren betebeharra nazio opresorearen pribilegioen eta burgesia nazionalaren pribilegioen aurka egitea zen. Betebehar bikoitz honi dagokionez, Lenin-en arabera marxista iraultzaileen jarrerak ñabardura desberdinak eduki behar zituen ekintza eremuraren arabera. Hala, nazio opresoreko iraultzaileek nazio ororen eskubideen alde eta burgesia nazionalak zabaldutako aurreiritzien kontra egin beharko lukete eta zanpatutako nazioetako iraultzaileen kasuan beren burgesia propioaren pribilegioen aurka. Hori dela eta, nazioen autodeterminazio eskubidearen onarpenean aurkitu zuen afera nazionalari aurre egiteko jarrera klase borrokari uko egin gabe. Autodeterminazio eskubidearen onarpena baita nazioarteko langilegoaren elkartasuna lortzeko modu bakarra, nazio desberdinetako langileen eskubide berdintasuna aldarrikatuz.\nBestalde, XX. mendearen hasierari gagozkiola, José Carlos Mariategui intelektual peruarra daukagu antiinperialismoaren inguruko idazle emankorrenetako bat. Honen lanetan Latinoamerikako egoera neokoloniala aztertu eta\nNeokolonialismoaren inguruko egileen artean Frantz Fanon Antilletako psikiatra eta iraultzaileak berebiziko eragina izan du, hala nola inperialismoaren aurka egin duten pertsonaia historikorengan Ali Shariati, Steven Biko Malcolm X, Che Guevara edota Samora Machel. Bere lanen artean aipagarriena Les damnés de la terre daukagu.\nOrriaren azken aldaketa: 6 martxoa 2020, 20:01.


bizizaleak @eu – GoiEner\n14197 bazkide / 18179 kontratu\nBULEGOAK ZABALIK: Bulego guztiak zabalik ditugu, aurrez ordua eskatuta. Informazio gehiago.\nTxomin Barullo eta Bizizaleak konpartsek argindar %100 berriztagarria Aste Nagusiko bere txosnetan GoiEnerri esker\nGoiEnerrek erronka horri heldu zionean bazekien ez zela erreza izango, lehenengo aldia izan baita aldi baterako kontratuak egiten direna. Hala ere, oztopoak oztopo eta zailtasunak zailtasun, aurten Bizizaleak eta Txomin Barullok %100ean iturri berriztagarrietatik datorren argindarra izango dute Bilboko Aste Nagusian.\nGoiEnerren aldetik eskerrak eman bi konpartsa hauei bidelagun izateagatik.\nEspero dugu elkarrekin jorratu dugun bide hau konpartsa, peña, pirata, elkarte, talde eta jaizale gehiagorekin partekatu ahal izatea.\nAtala: Bigarren maila Etiketak: aste nagusia, Bilbo, bizizaleak @eu, goiener @eu, txomin barullo @eu\nJardunaldia. Azpeitia (atzeratua)


Eap - bertsio berria eskuragarri dagoen ANA del CCN-CERT irtenbidea\n2021. Urtean >\nBertsio berria eskuragarri dagoen ANA del CCN-CERT irtenbidea\n2021 12 otsaila\nBertsio berrian irtenbidearen Automatizazioa eta normalizazioa Ikuskapenak (ANA) modulu berriak, funtzionaltasuna eta hobekuntzak sartzen dira, bai ANA nagusiari, bai eta ANA On-Premise egiteko.\nAlde batetik, txertatzen da argi eta garbi adieraziko da irtenbidea ANA moduan txertatuko da, beste modulu bat du, eta horri esker, betetze-egoera gainbegiratzea eta ekipoen ahultasunak. Horrez gain, modulua ANA-Implementaciones ere, akreditazio-prozesuari jarraipena egiteko bidea. Informazio hori guztia da aginte-koadro berri baten arriskuak ebaluatzeko eta kudeatzeko esposizio-azalera.\nHemendik aurrera, bertsio berri hau gain, informazioa bilatzeko egindako analisien inportatu ahal izateko tresna Nessus inportatu daitezke, baita ere, sare-analisia, datozen Nmap tresna. halaber, hobetu egin da: batetik, lotutako osagai aktiboak inportatzea CMDB sartu aktibo horiek.\nBertsio berrian, beste funtzio batzuk ere eransten zaizkie errazteko, administrazioaren kudeatzea eta ahulezia ikuskapenak bateko aktiboen azpiegitura:\nLDAP zerbitzuekin kudeaketan tresna sarbideak (On-Premise bertsioa).\nZakarrontzia/Papelera de reciclaje aktibo, osagaiak eta emaitza berreskura daitezke.\nItzal-kopiak, banan-banako lan-eremua kudeaketa informazioa.\nErabakiaren berri aukera ahultasunak gipen ikuspegietara dashboard geroztik gainbegiratzea ebazpen hori hasi, eta auditoretzak.\nBerrikusi eta onura horiek lotutako osagai aktiboak eguneratzearen ondorioz ahultasunak eta datu-basearen NIST.\nHobekuntzak sartzen bertsio berria aktiboak eskualdatzea, osagaiak eta ikuskapenen arteko aurkikuntza; osagai berriak sartzeko Bhip bilatzailea,; emandako informazioan ikuspegietan zerbitzuei buruz bideratutako negozioan duten eragin-Azterketa (BIA); eta kontu-ikuskapenean egindako ekintzei buruzko erabiltzailea bere lan-eremua, erabiltzaileak owner kontsulta dezakete.


Data My Pet » Nola Norbaitek Dog Parkean data\nAzken eguneratzea: Oct. 24 2020 | 2 min irakurri\nImajinatu honetan, frisbee botatzen ari zara zure lagun Furry bertako txakur parke batean eta zure potentzial soul mate nabarituko duzu urrunean. Orain zer egingo duzu? Lehenengo aurkezpenak aurrera aurre zigilatzeko data bat egiteko, nola norbaitek eguneratuta txakur parke batetik aholku batzuk bildu ditugu.\nTip #1: Teach Zure Dog maitagarria Trick bat\nSegurua da bitartean txakur parke jende guztiak maite txakurrak esatea, ez dagoela awe-merezi trick bat daki txakur bat behar izan zuen zerbait da. Inconspicuous komando bat erabiliz, trikimailu bat, zure pertsonalitate bakarra transmititzen besteen xarma Zure txakurra irakasteko dezakezu baina egingo.\nTip #2: Zure Dog Play Beste Dogs batera\nErakustea Zure txakurra ez bakarrik beste txakurrak atsegin du, baina gozatzen haiekin jolasten egiten duzu approachable dela askoz gehiago. Plus egiten baduzu hit itzali, zure txakurrak izango potentzialki Eserleku berean bizi eta inor ez den txakur batek ez duela lortu batera besteekin ekarri nahi du. Gakoa da zure txakurren lagun izan lortzeko lehen.\nTip #3: Casual Conversation batekin hasi\nEgun eder bat atera edo Izan ere, zure txakurren biak bat beste batekin jolasten ote den, greba elkarrizketa casual. Da elkarrizketa honetan zehar, Pertsona honi buruz gehiago ikasteko aukera izango duzu. Hasi off motela eta ikusi bertan dakar.\nTip #4: Truke Telefonoa Doggy Data bat Zenbakiak\nZuk hitz egin hainbat aldiz desberdinak Behin, direnean txakurra parkean etorri ohi eskatu. Ondoren iradokitzen doggy data bat koordinatzeko zenbakiak trukatu duzula. Hasierako data hau ez da beldurra bezala da zure txakurrak inguruan zentratu gisa.\nTip #5: Data gonbita luzatu: – No Dogs\nBadakizu interesa direla Behin, galdetu horiek afaltzera data batean. A intimo ezarpena sans txakurrak bilera egingo elkarrizketa are sakonago eramaten eta, zorionez, hori izango da zerbait gehiago ekarriko du.\nAholku hauek, Dakizuenez, orain zehazki zer Cutie hori ikusten duzu txakurra parkean hurrengo aldian egin.


Zerbitzu berezia: Ficoba - San Juan - Irunbus Auif AUIF\nAbenduaren 12, 19, 23, 24 eta 26an, Ficoba eta hiriaren erdigunea lotuko dituen doako zerbitzua izango da, Eguberrietako kanpaina dela eta. Neurri horrek merkataritza-sektorearen eskaera bat jasotzen du, eta helburua du gure hiriko establezimenduetan kontsumitu dadin erraztea.\nIbilbidea mikrobus batek estaliko du, eta anezka-zerbitzua ordutegi komertzialean egingo du. Hiru irteera izango dira orduoro San Juanetik (00 ‘, 20’, 40 ‘) eta tarteko geraleku bat egongo da Iparralde hiribidean, Epaitegiaren ondoan. Ficobako geralekua pantaila erraldoiaren ondoan egongo da, eta 10 ‘, 30’ eta 50 ‘ pasako dira gutxi gorabehera.\nZerbitzua doakoa da eta abenduaren 12, 19, 23, 24 eta 26an egongo da egongo da martxan, goizeko 10:20etatik 14: 00etara eta arratsaldeko 17:00etatik 20:40ra.\nZerbitzu hori azoka-barrutiko disuasio-aparkalekuarekin bateragarri egingo da, gure hirira hurbiltzen direnek autoa utzi eta erdialdera zerbitzu horretan joateko aukera izan dezaten.


Musika eta Euskara: otsaila 2016\nIdeiak burura etortzen direnean, lanean jartzeko momentua izaten da, hori da gaur gertatu zaidana. Gaur goizean, irratian, aspaldian entzuten ez nuen Joe Satrianiren abesti bat entzun eta klin!!! buruan zeozer piztu da, eta etxera heldu bezain laster lanean hasi naiz.\nEz dut askotan esaten, baina nire ustetan oso lan polita gelditu da.\nGero eta gutxiago falta da eskolara bueltatzeko, beraz hasi prestatzen!!\nEgilea: Iratxeallende ordua: 00:25 7 iruzkin:\nEtiketak: 2.zikloa., 3.zikloa, M.Tresnak, musikagileak, Wix\nEguna heldu da, eta azkenean Albaola itsas kultur faktorian egon naiz!, bai, San Juan baleontziaren istorioa kontatu digute, eta nola berregiten ari diren ikusi dugu. Iraleko R600 ikastaroan egin dugun oso bisita polita, merezi du. Animatu zaitezte eta joan.\nEta hemen, ideia bat egiteko, irudi batzuk zuekin elkarbanatu nahi ditut.\nEgilea: Iratxeallende ordua: 22:55 iruzkinik ez:\nEtiketak: Abestiak, Bideoak, EH ezagutzen\nAntton Jauregik, gure ENEAzale gogokoena, lan berria prestatu du. ENEA berri honetan entzunaldiak lantzeko aukera ematen digu. Aukera paregabea eta ugaria, non aukeratu badugu eta. Batzuk, jadanik, landu ditugu, Vivaldiren negua...baina jarraituko dugu, bai! bitartean gozatu!.\nEgilea: Iratxeallende ordua: 18:17 iruzkinik ez:\nEtiketak: 1.zikloa, 2.zikloa., 3.zikloa, Entzumenak, HH, musikagileak\nPixkanaka-pixkanaka gauzak prestatzen noa. Pirritx, Porrotx eta Marimototsek ateratako azkenengo diskan agertzen den abestia duzue hau, EURI TANTA. Oso abesti polita, ikasteko erraza eta aukera bat baino gehiago ematen diguna: Abestu, dantzatu, gure keinu hizkuntzaz ikasi eta musika tresnekin jo ere.\nEtiketak: 1.zikloa, 2.zikloa., Abestiak, erritmoa, HH, Keinu hizkuntza, Koreografiak, Wix


[Bideoa eta Galeria] Ez dute amore emango : Oarsoaldeko Hitza\n[Bideoa eta Galeria] Ez dute amore emango\nDuintasunak berriro hartu ditu kaleak gaur; pentsio sistema publiko solidarioa, bidezkoa, eta belaunaldiartekoa galdegin dute ehunka pentsiodunek.\nDuintasunak ehunka erretiratu bildu ditu gaur ere manifestaziora.\nEz dute amore emango. Murrizketa berriek, eta hotzak ez ditu kikildu, eta hileko lehen astelehenero egiten duten moduan gaur ere, kalera atera dira jubilatu eta pentsiodunak. Agintean daudenen kontrako alegatua egin dute gaurkoan bildutakoek. Izan ere, Euskal Herrian berogailua piztu ezin duten 150.000 pertsona daude, hilabete bukaerara iristen ez direnak: “Desnutrizioa, etxe kaleratzeak, miseriazko pentsioak, haur pobrezia… Guzti horiek biolentzia dira, eta ez kasualak gainera, boterea dutenek hartutakoak baizik, banketxe, industria farmazeutikoa, multinazional eta pentsio funts pribatuen erabakiak, euren zerbitzura baitaude egun gobernatzen gaituzten politikari asko”.\nEusko Jaurlaritzari bizkarra ematea leporatu dio Duintasunak, erretiratuen eskaerei jaramon egin beharrean, iskin egitea egotzi dio eta berea duen Diru Sarrerak Bermatzeko Legea ez betetzea, “beste behin ere, pentsiodunak pobreziatik ateratzea aldarrikatzen dugu, baita jasangarritasun zein balio faktoreak indargabetzea ere”.\nUrte berriarekin egoera larriagotu dela ere esan du Duintasunak. Erretiroa hartu behar dutenek, 65 urte eta zortzi hilabetera arte itxaron beharko dute, eta gainera, azken soldataren %70—orain arte %80koa zen— diru saria jasoko dute aurten jubilatzen direnek alderdi sozialistak 2011n egindako pentsioen erreformaren harira. Azken urteetako murrizketek desberdintasunak nabarmen areagotu dituztela erantsita, sistema neoliberala egin du horren arduradun, eta argi esan, ez daudela horiek onartzeko prest. Irtenbidea: pentsio sistema publikoa, “solidarioa, bidezkoa eta belaunaldiartekoa. Ez da zilegi zergen dirua krisia sufritzen dutenen egoera arintzera ez bideratzea, eta krisia eragin zutenei musu truk ematea”.\nGizarte justuago baten alde egin du azkenik, Duintasunak, eta hori lortzeko ezinbestekotzat jo du botere politikoa erabiltzea kapitalismo finantzarioaren botere ekonomikoa gerarazteko eta mugak jartzeko, “eta horretarako badakigu zer egin: pobretzen gaituztenei botorik ez eman”.


«Erronka handia da ekintzaile kultura berreskuratzea» - Ekonomia - Berria\nFernando Nebreda. Garapeneko presidentea\n«Erronka handia da ekintzaile kultura berreskuratzea»\nLehen lau urteak pasatuta, garapen agentzien laguntzaz hasitako enpresen %71k martxan jarraitzen dute, eta gainerakoen %10ek. Nebredaren iritziz, agentzien kalitatea erakusten du datu horrek.\n2015eko ekainak 9\nLangabeak, enpresak eta ekintzaileak dira Garapenek biltzen dituen Araba, Bizkai eta Gipuzkoako 32 garapen agentzien hiru ardatzak. Ekonomia suspertzen ari den ilusioa lagun, hainbat erronka finkatu dituzte aurrera begira; tartean, ahalegin berezia egitea enplegua bilatzeko zailtasun handienak dituztenekin, balio erantsi gutxiko jarduera duten enpresei laguntzea eta ekintzailetza mota berrietara egokitzea.\nIaz, 32 agentziek 17.700 langaberi eta 5.250 enpresari eman zieten orientazioa, eta 4.500 lan eskaintza ere kudeatu zituzten. Zein da balorazioa?\nKrisia gorabehera jarduera indartsua lortu dugu, eta gai izan gara eragileei behar zuten arreta emateko. Datuek erakusten dute urte latzak pasatu eta gero suspertzen ari dela jarduera, eta, guri dagokigunez, agerian dago tokian tokiko sare ekonomikoa ezagutzen dugula, enpresekin harremanetan gaudela eta horrek aukera ematen digula langabeei lan eskaintzak egiteko.\nNola laguntzen diezue langabeei lana bilatzen?\nJakina da programa ezberdinak daudela langabeentzat, Jaurlaritzarenak, diputazioenak... Baina horrek ez dio balio langabeari; lagundu behar zaio lanbide eta enpresa jakin bat aurkitzen. Hori da agentziaren lana: enpresaz enpresa joan eta lan eskaintza zuzenena enpresa zuzenarengana iristeko bitartekari lanak egitea.\nHorrek ez luke Lanbideren zeregina izan behar?\nEntitate kolaboratzaileen lana behar du Lanbidek, dituen baliabideekin ezin duelako dena egin. Orain, esaterako, gutxieneko diru sarrerak bermatzeko errentaren ordainketekin dago oso zentratuta. Noski, badago lankidetza gure artean.\nEnpresek, batik bat, zeren bila jotzen dute garapen agentzietara?\nLangabeentzat bezala, enpresentzat ere ez da aski programa bat dagoela jakitea. Orduan, guk, lehenik eta behin, laguntzen diegu beharrak eta aukerak detektatzen. Gero, animatzen ditugu aukera horiek proiektu bihurtzera, eta laguntzen diegu aktore ezberdinen arteko harremanak bideratzen: izan daiteke beste enpresa batekin harremanetan jarrita, zentro teknologiko batekin, merkatuan sartzen lagunduko dion beste erakunde batekin...\nEkintzaileak dira zuen hirugarren ardatz nagusia. Ekintzaileen soslaia zera da: gaztea, goi mailako ikasketak dituena eta langabea. Ekintzaile tasa Europako batez bestekoaren azpitik dago Euskal Herrian. Zein da horren arrazoia?\nEkintzailetza tradizio hori egon da, baina egia da azken urteetan galdu egin dela. Gizartearen bilakaerak eraman gaitu enpresariaren figura pixka bat ahultzera; enpresaria esplotatzaile irudi horrekin lotu da nolabait. Enpresa bat sortzea ere orain 40 urte baino zailagoa da: lehia handiagoa da. Hala ere, beharrak bultzatuta, eta gehienbat jende gaztearen eskutik, berreskuratzen ari da ekintzailetza kultura, eta uste dut Euskal Herriarentzat erronka handia dela hori.\nGarapen agentzien laguntzarekin sortzen diren enpresen %71k iraun egiten dute lehen lau urteak pasatu eta gero ere. Laguntzarik gabe hasitakoen iraupen tasa %10 da. Zergatik da garrantzitsua hasierako laguntza?\nGuk gogoeta egiten laguntzen diegu ekintzaileei: negozio plan bat egin behar dute, merkatua eta produktua aztertu, alderatu euren produktuak zer balio erantsi dituen, eta ikusi zer finantzaketa behar duten martxan jartzeko. Hitzarmen bereziak ditugu finantza erakundeekin, eta bezero potentzialekin eta hornitzaileekin harremanetan jartzen ere laguntzen diegu. Horrez gain, azpiegiturak uzten dizkiegu, normalean hiru urtean eta prezio merkeagoan, eta gune horietan aukera dute gure teknikariekin harremanetan egoteko. Datuak erakusten du agentziek ematen duten laguntza premiazkoa eta kalitatezkoa dela.\nErraz igartzen da proiektu bat bideragarria den edo ez?\nPertsona batek ideia bat duenean, normala da ideia ona dela pentsatzea. Guk ez diogu esaten proiektua bideragarria den edo ez; azterketa sakon bat egindakoan, berak ikusten du, eta, normalean, bat etorri ohi dira ekintzailea eta garapen agentziako teknikaria.\nUdalek jartzen dute garapen agentzien finantzaketaren ia %60. Krisi garaiotan, eutsi al diote zuekiko apustuari?\nMirestekoa izan da, garapen ekonomikoa euren eskumen zuzena ez izanda ere udalek erantzukizun osoz jokatu baitute. Orain zortzi urte, gure aurrekontuaren %50 baino gehiago beste iturri batzuetatik zetorren. Beste iturri horietan izandako jaitsierak orekatu dituzte udalek, eta horri esker eutsi ahal izan diegu hainbeste programari martxan.\nAraba, Bizkai eta Gipuzkoako 177 herritan ematen duzue zerbitzua; biztanleriaren %87 hartzen duzue. Herritarrek badute, ordea, egiten duzuenaren berri ?\nZaila da oso-osorik ezagutzea agentzia batek egiten duen lana, jendeak gehiago ezagutzen gaitu gauza jakinengatik: langabeek, lana bilatzen lagundu diegulako; enpresek, orientazioa eman diegulako...\nIazko aurrekontuaren erdia sektore estrategikoei laguntzeko erabili zenuten. Zein dira sektore horiek?\nLurraldez lurralde aldatzen dira, baina, batzuk aipatzekotan, energia, mugikortasuna, aeronautika, IKTak eta elikadura sektorea aipatuko nituzke.\nMaiz aipatu izan da kezka industria ekonomian pisua galtzen ari delako. Zu ere kezkatzen zaitu?\nIndustria aldatzen ari da; orain urte batzuk, kostuetan eta prozesuetan oinarritzen zen. Orain, sorkuntzarekin oso lotuta dago, ekoizpen aurreratuarekin. Ahalegindu behar dugu produktuak osorik diseinatzen eta prozesuetan material eta prozedura berriak txertatzen. Argi dago gure apustua industriak izan behar duela.\nAurrera begira, zein dira garapen agentzien erronka nagusiak?\nLangabeei dagokienez, batik bat hiru taldek eskatzen digute lan berezia: batetik, gazteek, bai goi mailako prestakuntza dutenek eta bai batere prestakuntzarik ez dutenek; bestetik, 45 urtetik gorako prestakuntza handirik gabeko langabeek; eta, azkenik, emakumeek. Enpresen kasuan, asko txikiak dira, eta balio erantsi gutxiko jarduera dute; horiei laguntzea da gehienbat gure erronka. Eta ekintzaileekin, ekintzailetza mota berrietara egokituz joan behar dugu. Izan ere, orain arte banakakoak ziren gehienak, baina gero eta gehiago ari da zabaltzen ekintzailetza kolektiboa. Horrez gain, ekintzailetza soziala ere ari da sortzen, errentagarritasun ekonomikoari bakarrik begiratzen ez diona, alegia.